Produžen rok za završetak radova na Tržnici - Ritam Grada - vesti Kragujevac\nNaslovna Vesti Produžen rok za završetak radova na Tržnici\nProdužen rok za završetak radova na Tržnici\nRadovi na rekonstrukcije zelene pijace “Centar” produženi su do kraja godine, saopšteno je iz JKP “Šumadija”.\nRekonstrukcija najstarije pijace na teritoriji grada Kragujevca, zelene pijace „Centar“ započeta je 22. maja 2020. godine. Početkom jula meseca prošle godine došlo je do urušavanja dela zida na samom objektu što je u velikoj meri produžilo predviđeni rok završetka radova.\n“Kako planirani radovi na rekonstrukciji postojećeg objekta centralne pijace sa izgradnjom podzemne garaže i nove nadstrešnice nisu završeni u Ugovorom predviđenom roku, Naručilac radova je doneo Odluku o izmeni ugovora u delu izvođenja dodatnih radova, a koji nisu bili predmet prvobitnog Ugovora i koji su postali neophodni.\nČlanom 6. osnovnog Ugovora predviđeno je da razlog za produžetak rokova između ostalog mogu biti i nepredviđeni radovi za koje Izvođač prilikom izvođenja radova nije znao niti je mogao znati da se moraju izvesti, što u konkretnom slučaju podrazumeva radove na fasadi matičnog objekta”, saopšteno je iz JKP “Šumadija”.\nKako navode u tom komunalnom preduzeću, razlog za izmenu ugovora je stručno mišljenje Nadzornog organa za vršenje konzervatorskog nadzora nad izvođenjem radova na rekonstrukciji postojećeg objekta centralne pijace sa izgradnjom podzemne garaže i nove nadstrešnice.\n“Svi radovi na rekonstrukciji objekta izvode se uz saglasnost Zavoda za zaštitu spomenika kulture, Gradske uprave, odnosno Nadzornog organa i izvođača radova, a u skladu sa konzervatorskim principima koji se primenjuju prilikom saniranja istorijskih objekata, odnosno nepokretnih kulturnih dobara. Zavod za zaštitu spomenika kulture Kragujevca sa konzevatorskim nadzorom na osnovu situacije na terenu, doneo je Zaključak kojim je konstatovano da projektnom dokumentacijom nisu u dovoljnoj meri obuhvaćeni radovi na sanaciji fasade matičnog objekta. Imajući u vidu stanje fasade i obim predviđenih radova konstatovano je da su radovi na fasadi izostavljeni, odnosno predviđeni su bili samo radovi na skidanju slojeva stare boje i bojenje akrilnim bojama sa delimičnim gletovanjem fasade. Tokom rekonstrukcije utvrđeno je da je stanje fasadnih površina takvo da je potrebna ozbiljna sanacija fasadnog sistema. Ta sanacija podrazumeva sve neophodne radove: obijanje svih oštećenih površina sa čišćenjem do zdrave zidne podloge, pripremu tih površina i malterisanje kvalitetnim malterima na bazi kreča bez upotrebe cementa, retuširanje fasadne plastike, odnosno izrada i ugradnja odlivaka fasadne plastike, skidanje stare boje i završno bojenje silikonskim bojama u dva tona, kao i izrada veštačkog kamena u svemu po ugledu na autentično”, ističu u JKP “Šumadija”.\nInače, kako tvrde u JKP “Šumadija” rekontrukcijom će objekat zadržati svoj prvobitni izgled, ali će imati i nove sadržaje koji će odgovarati samom objektu. Pored rekonstrukcije matične zgrade i uređenja platoa, biće izgrađena podzemna garaža sa 53 parking mesta i nadstrešnice sa izdvojenim mlečnim paviljonima.\nVrednost radova, koje sredstvima iz dugoročnog investicionog kredita finansira JKP “Šumadija”, ovom izmenom uvećana je na oko 334 miliona dinara bez PDV-a.\nPrethodni članakDevet novih slučajeva koronavirusa u Šumadiji\nSledeći članakRukometašice Radničkog izvukle protivnika po meri


SZS predložio nove mere u borbi protiv korona virusa (VIDEO) | Novinska agencija Beta\nPOLITIKA | 17.03.2020 12:40 > 17.03 14:33\nSZS predložio nove mere u borbi protiv korona virusa (VIDEO)\nJedan od lidera Saveza za Srbiju (SZS) Dragan Djilas izneo je danas predloge novih mera u borbi protiv korona virusa, izmedju ostalog da zaposlenima koji u uslovima prekida rada obrazovnih ustanova moraju da ostanu kod kuće sa decom, država isplati minimum 80 odsto plate.\nDjilas je na konferenciji za medije u prostorijama SZS rekao da i samohrani roditelji treba da imaju prava na predloženu meru.\nDjilas je kazao da je treći predlog da se ukinu svi stranački volonterski centri, kako bi se "sprečile zloupotrebe u političkoj kampanji".\n"Da se uspostave volonterski centri pri lokalnim samoupravama, gde pripadnici svih stranaka u Srbiji, kao i oni koji nisu pripadnici stranaka a žele da pomognu, pre svega najstarijim sugradjanima, mogu da pomognu", kazao je Djilas.\n"Prva mera je da se za period mesec dana proglasi moratorijum na plaćanje svih poreza i doprinosa za sve zaposlene i da te troškove podnese država, kao i da se uvede mera zabrane otpuštanja zaposlenih u tom periodu", rekao je Djilas.\nDruga predložena mera je "moratorijum na plaćanje rata kredita za sva mikro, mala i srednja preduzeća, po ugledu na moratorijum za vraćanje kredita gradjana u periodu vanrednog stanja".\nDjilas je dodao da neplaćene rate preduzeća treba da vrate u 12 rata bez kamate, a da otplata nastalog duga počne najranije 90 dana po završetku vanrednog stanja.\nDjilas je naveo da su SZS, kao i celokupna opozicija, pre desetak dana odustale od svih političkih aktivnosti.\n"Mi smo zaustavili već pripremljene materijale, koje smo smatrali da treba da podelimo gradjanima u našoj bojkot kampanji. Odustali od svih skupova i od svega što bi moglo da utiče na bezbednost gradjana", rekao je Djilas.


Ešton moguća Vučićeva savetnica - Politika - Dnevni list Danas\nPočetna » Politika » Ešton moguća Vučićeva savetnica\nEšton moguća Vučićeva savetnica\nBivša visoka predstavnica Evropske unije (EU) za spoljnu politiku i bezbednost, Ketrin Ešton, mogla bi uskoro da postane savetnik predsednika Srbije Aleksandra Vučića, saznaje Sputnjik.\n0Piše: FoNet 05. juna 2017. 19.55\nFoto: EPA/ HANS PUNZ\nPrema informacijama Sputnjika, to je i bio jedan od glavnih razloga njene iznenadne današnje posete Vučiću, svega pet dana pošto je položio zakletvu i zvanično ušao u zgradu Predsedništva. Posle susreta na Andrićevom vencu oko 15 časova, nekadašnja šefica evropske diplomatije nije se obraćala medijima.\nBaronica Ešton je britanska političarka koja je 2009. Godine na Samitu 27 zemalja EU u Briselu izabrana na funkciju visoke predstavnice EU za spoljnu politiku i bezbednost. Pod njenom „palicom“ zvanično je započeo i politički dijalog o normalizaciji odnosa Beograda i Prištine.\nEšton u timu Beograda za pregovore sa Prištinom od 2018.?\nPredsednik se sastao sa Ketrin Ešton u Beogradu


Sa ciljem detaljnijeg informisanja o načinima na koji se sredstva iz opštinskih i gradskih budžeta mogu transparentno dodjeljivati te promociji LOD metodologije, kao seta alata i procedura razvijenih za tu svrhu, Savez opština i gradova Republike Srpske organizovao je tri regionalne radionice, za predstavnike jedinica lokalne samouprave.\nNa radionicama predstavnici Saveza kao i jedinica lokalne samouprave, u kojima se implementira metodologija, promovisali su pogodnosti koje jedinica lokalne samouprave ostvaruje uvođenjem metodologije. Takođe, promovisane su i najbolje prakse u implementaciji LOD Metodologije.\nRegionalne radionice održane su u Banja Luci 09.jula 2013 godine, u Bijeljini 10.jula 2013. godine i Trebinju 11.jula 2013. godine. Radionicama je prisustvovalo preko 60 predstavnika jedinica lokalne samouprave i to: grada Banja Luka, opštine Oštra Luka, opštine Kotor Varoš, opštine Petrovo, opštine Petrovac, opštine Kozarska Dubica, opštine Brod, opštine Kneževo, opštine Laktaši, opštine Mrkonjić Grad, opštine Kostajnica, grada Bijeljina, opštine Han Pijesak, opštine Ugljevik, opštine Milići, opštine Osmaci, opštine Šekovići, grada Trebinje, opštine Nevesinje i opštine Berkovići\nCilj organizovanja regionalnih radionica bio je prikupljanje informacija o iskustvima i poteškoćama jedinica lokalne samouprave u vezi sa raspodjelom budžetskih sredstava organizacijama civilnog društva. Prikupljene informacije će se koristiti za narednu aktivnost koja je planirana u okviru projekta, a koja se odnosi na organizovanje dva okrugla stola, sa ciljem pružanja rješenja kroz primjenu LOD metodologije.\nNapominjemo da komponentu LOD III, koja je treći nastavak projekta "Jačanje lokalne demokratije" finansira Evropska unija iz sredstava Instrumenta za pretpristupnu pomoć (IPA) u iznosu od 2 miliona eura, a sprovodi Razvojni program Ujedinjenih nacija u Bosni i Hercegovini (UNDP BiH).


Sledi nam najteže vreme od 1944, Crkva da pomogne da narod razume – DnevniZurnal\nby admin 19/05/2022, 05:31 1.8k Views\nPredsednik Srbije Aleksandar Vučić rekao je posle sastanka sa patrijarhom Porfirijem da je Srbija u mnogo težoj situaciji nego što to izgleda, da se nad našom zemljom “nadvijaju ogromni i gradonosni oblaci”, a da posle leta dolazi period možda najteži od 1944. godine do danas. On je od patrijarha zatražio pomoć SPC da građani razumeju poziciju u kojoj se zemlja nalazi.\n“To nam prvi velike probleme, ti problemi nisu mali i biće sve veći”, istakao je Vučić.\n“Ja ovo nisam video, nisam sanjao da ću doživeti i videti. Bio sam svedok velikih pritisaka oko brisleskog sporazuma. Suočavamo se sa neviđenom histerijom, niko nikoga ne želi da čuje a kamoli da sasluša. Diplomatija više ni u čemu ne postoji, to je samo ko će brutalnije da prenese poruku. U tim uslovima naše je da pokušamo da sačuvamo svoju zemlju i narod. Bez naše crkve teško da bi naš narod van granica mogao da opstane. Da nam pomognete da svi ljudi razumeju poziciju Srbije, da svi budemo zajedno, da pokušamo da u ovim vremenima budemo jedinstveni”, rekao je Vučić.\nOn je zahvalio predsedniku Vučiću na “odgovornom ponašanju, koje poredazumeva princpijelan stav”, i na tome što čini sve što može da ova kriza za građane Srbije bude što je moguće blaža.


Svečano otvorena školska fiskulturna sala u Miljanovcima vrijedna 556.000 KM - Zenicablog\nSvečano otvorena školska fiskulturna sala u Miljanovcima vrijedna 556.000 KM – U Miljanovcima kod Tešnja svečano je otvorena školska fiskulturna sala čiju su izgradnju zajednički finansirali Općina Tešanj, Vlada Zeničko-dobojskog kantona i Razvojni program Ujedinjenih naroda (UNDP). Izgradnja fiskulturne sale u OŠ “Džemal Bijedić” Miljanovci koštala je 556.000 KM, od čega je Općina Tešanj izdvojila 289.937 KM, Ministarstvo za obrazovanje, nauku, kulturu i sport ZDK 231.000, a UNDP je osigurao 35.000 KM.\nOvo je druga od četiri fiskulturne sale koje u Tešnju zajednički grade dva nivoa vlasti. Ranije je završena i otvorena sala u OŠ “Mustafa Mulić” Šije, a u završnoj fazi je izgradnja školskih fiskulturnih sala u Kaloševiću i Jablanici. Izgradnja objekata započeta je 2016. godine, a ukupna vrijednost zajedničkog ulaganja je 2,15 miliona KM.\n-Opredjeljenje Vlade i resornog ministarstva je ulaganje u obrazovnu infrastrukturu i ovime to pokazujemo. Naš cilj je da svakom djetetu osiguramo uslove za školovanje i nastavu tjelesnog odgoja, a u Tešnju smo sve bliže tom cilju jer u Općini Tešanj imamo odličnog partnera za realizaciju infrastrukturnih projekata – rekao je na svečanosti u Miljanovcima kantonalni ministar za obrazovanje, nauku, kulturu i sport Spahija Kozlić.\nTagovibih fiskulturna sala miljanovci sala spahija kozlić svecano vlada zdk


Vi ste ovde:Početna»Projektne aktivnosti»Nova era u odnosima Srbije i EU\nNa sastanku Saveta Koordinacionog tela Vlade Srbije za proces pristupanja Evropskoj uniji , kojem je prisustvovao generalni direktor Direktorata za proširenje Evropske komisije Kristijan Danijelson, izraženo je zadovoljstvo zbog početka pristupnih pregovora, čime počinje i nova era u odnosima Srbije sa EU.\nNaglašeno je da je to zasluženo priznanje za napredak učinjen prethodnih godina, ali i znak da još intenzivnije treba nastaviti sa modernizacijom društva kako bi se prevazišli izazovi koji Srbiju čekaju na putu ka članstvu, saopštila je Kancelarija Vlade Srbije za saradnju sa medijima.\nSastankom je predsedavao ministar bez portfelja zadužen za evropske integracije Branko Ružić, a prisustvovala je šefica Pregovaračkog tima za vođenje pregovora o pristupanju Srbije EU Tanja Miščević.\nNa sastanku je postignuta saglasnost i oko toga da je u narednom periodu neophodno posvetiti posebnu pažnju daljim reformama i nastavku usklađivanja domaćih propisa sa pravnim tekovinama EU, posebno u oblastima koje su temelj vladavine prava.\nRužić i Danijelson ukazali su i na značajan posao koji predstavnici srpske i briselske administracije obavljaju u postupku analitičkog pregleda zakonodavstva, fazi koja prethodi otvaranju pregovora po poglavljima.\nIzrazili su zadovoljstvo dobrom pripremom i iskazanim kapacitetima predstavnika srpske javne uprave u skrinizima koji su do sada okončani.\nNa sastanku su dogovoreni i naredni koraci u nastavku saradnje i aktivna podrška Evropske komisije naporima Srbije da predano učestvuje u daljem usklađivanju sa pravilima i standardima EU.


Poljoprivrednici protestovali u Sarajevu\nBosanskohercegovački poljoprivrednici okupili su se ispred zgrade Parlamenta Federacije BiH kako bi izrazili nezadovoljstvo radom Odbora za poljoprivredu Zastupničkog doma Federalnog parlamenta.\nProtestu koji je organiziralo Udruženje poljoprivrednika u BiH (UPBiH) podršku su dali Savez poljoprivrednih udruženja FBiH te manja poljoprivredna udruženja iz Sarajeva, Tuzle, Goražda Srednjobosanskog i Unsko-sanskog kantona.\nPoljoprivrednici protestom žele skrenuti pažnju na problem donošenja programa podsticaja, čiji je rok za usvajanje 60 dana od usvajanja budžeta. Taj rok je istekao još 6. februara, a Odbor za poljoprivredu Zastupničkog doma Parlamenta FBiH danas bi trebao raspravljati o ovogodišnjem programu podsticaja.\nPredsjednik Saveza poljoprivrednih udruženja FBiH Avdo Muslimović kazao je kako očekuju da Odbor danas da saglasnost i da se konačno usvoji program podsticaja za 2014. godinu.\nPrema njegovim riječima, poljoprivrednici traže isplatu neisplaćenih podsticaja iz dijela 2012. i 2013, a procjenjuju da je riječ o iznosu od 7,6 do 9,2 miliona eura.\nTakođer, zahtijevaju hitan sastanak s federalnim ministrima poljoprivrede i finansija te federalnim premijerom, na kojem bi razgovarali o implementaciji isplate podsticaja za 2012, 2013. i 2014. godinu.\nMuslimović je kazao kako očekuju da se do 31. marta isplate podsticaji, a u suprotnom najavljuju nove proteste.\nU situaciji kada bi program podsticaja bio danas usvojen, kako navode poljoprivrednici, zakonski rok od 60 dana bio bi “dvostruko premašen da bismo ostvarili svoja prava“.\nUPBiH smatra da odbori za poljoprivredu konstantno opstruiraju usvajanje programa, iako je on usklađen s Federalnim ministarstvom poljoprivrede, vodoprivrede i šumarstva i Domom naroda.\nPrethodni članakKako izgraditi mišiće bez dizanja tegova?\nSljedeći članakVečer opernih arija u BNP-u


Safet Oručević : Neki ljudi žive i spavaju u NDH-ziji | Kliker.info\nSafet Oručević, bivši gradonačelnik Mostara i direktor Centra za mir, povodom obilježavanja Dana oslobođenja Mostara – 14. februara, kazao je za N1 da “neki ljudi žive i spavaju u NDH-ziji i još se nisu probudili iz nje”.\n“Poradit ćemo svi na tome i ja ću lično poraditi da se ponosimo Partizanskim spomen – grobljem. Isto kao što se ponosimo Starim mostom, da se ponosimo i ovim spomenikom”, kazao je Oručević.\n“To je sramota onih koji predstavljaju ovaj grad, sramota onih koji vode politiku ovog grada. Da ne bih izgovorio puno ružnih riječi, treba promijeniti stvari. Mislim da će se promijeniti, ovo urediti, postoje vrlo odgovorni ljudi koji na tom projektu rade”, naveo je on te dodao:\n“Neki ljudi žive i spavaju u NDH-ziji i još se nisu probudili iz nje. Taj neki neprežaljeni model poraza u Drugom svjetskom ratu još nose i usađuju u nove generacije, nažalost. Moramo mijenjati svijest, večeras ćemo na Starom mostu upaliti svjetla za 14. februar, svim nastradalima u ratu. Nadati se da će ovaj fašizam koji se malo ukorijenio u jednoj strukturi polako da iščezne”, poručio je bivši gradonačlenik Mostara.\n“U Evropi se 9. maj obilježava kao Dan pobjede nad fašizmom, a ovdje nas uče da se treba stidjeti 14. februara kada smo mi, tri mjeseca prije Evrope, dobili slobodu, kada smo pobijedili fašizam i istjerali ga iz grada”, naglasio je Đulić.\nInače, u povodu 73. godišnjice oslobođenja Mostara od fašizma u Drugom svjetskom ratu, UABNOR je organizirao manifestaciju “Dani antifašizma u Mostaru” koja se održava od 12. do 17. februara.


source.ba | "Broj od 1601 ubijenog djeteta u Sarajevu nema argumenata. Bilo je tu 'djece vojnika', a neki su u trenutku pogibije bili punoljetni"\nDirektor Istraživačko dokumentacionog centara IDC-a Mirsad Tokača, govorio je za Source portal.\nPitali smo Puhala da li je spreman platiti 10.000 maraka nakon ove tabele: Bujrum, naravno da sam spreman, ali mi donesite relevantne podatke sa imenima!\nSa Tokačom smo govorili o temi koja je prethodnih dana okupirala javnost u BiH, a odnosi se na tačan broj ubijene djece u Sarajevu tokom opsade.\nPodsjetimo, tema koju je otvorio politički analitičar Srđan Puhalo, koji je čak punudio novčanu nagradu u iznosu od 10.000 KM svakome ko mu donese imena 1601 ubijenog djeteta tokom opsade Sarajeva.\n"Za mene brojevi nisu bitni, bitan je identitet žrtve. Ne možete plasirati broj od 1601. ubijenog djeteta, a da ne ponudite dokumentaciju. Gdje je taj fantomski spisak", rekao je u razgovoru za naš portal Mirsad Tokača.\nDugo godina hronološki bavio i pitanjem ubijene djece Sarajeva, samo zato što je odlučio propitati zvanične brojeve i istraživati o žrtvama, Tokaču su proglasili izdajnikom vlastitog naroda.\nTagovi: SarajevoMirsad TokacaBrojOpasadaDjeca


Utakmica u Srbiji se pretvorila u pravi cirkus - SportSport.ba\nFK Borac Čačak Arhiva članaka\n19.11.17. 20:54 V. Vukmirović\nSve je bilo u redu dok u finišu prvog poluvremena nije dosuđen jedanaesterac za domaći tim, pri rezultatu 1:0 za Borac. Tada su fudbaleri tima iz Čačka okružili suca žestoko protestujući zbog penala, a on je odlučio isključiti čak dvojicu fudbalera zbog prigovora.\nJedan od njih je bio i Amer Dupovac, nekadašnji stoper Sarajeva, koji je sa saigračem Jovanovićem morao napustiti teren prije završetka prvog poluvremena.\nSavković je sa bijele tačke poravnao na 1:1, a zatim su početkom drugog poluvremena fudbaleri Borca iz Čačka sjeli na teren i okrenuli leđa protivničkim fudbalerima i glavnom sucu. Kada su završili sa svojim malim protestom, šou je pripao golmanu Borca koji je ispucavao loptu van stadiona svaki put kada bi ona došla do njega.\nSpartak je na kraju slavio sa 3:1, ali nakon utakmice se definitivno najmanje priča o rezultatu i igri na terenu koja je pala u treći plan.\nDupovac se dogovorio s Borcem iz Čačka\nNestvaran promašaj bivšeg kapitena Sarajeva\nDupovac promašio s gol linije


srbijasport.net - Fudbal - Muškarci - 2006-2007 - Baraž - Vesti\nFudbal / Muškarci / Baraž\n16.06.2007 10:23 srbijasport.net\nFudbaleri Napretka će pokušati pred svojim navijačima da nadoknade minus iz prvog meča, (2:1) za BSK iz Borče, i time se plasiraju u poslednju rudnu baraža za plasman u Superligu. U taborima obe ekipe najavljuju borbu za svaku loptu sto nam može garantovati veoma neizvestan i uzbudljiv meč. Dvostruki strelac Aleksandar Djukić je optimista pred ovu utakmicu, ubedjen je u prolazak...\n10.06.2007 15:09 SOS Kanal\nFudbaleri BSK iz Borče igraće protiv Napretka u drugom kolu baraža za plasman u Meridian super ligu. Naime , u revanš utakmici prvog kola , BSK je na svom terenu savladao Rad istim rezultatom kao i na Banjici 2:1. Ukupnim skorom 4:2 ekipa iz Borče je zasluženo obezbedila dalji plasman.Poveli su građevinari golom Bogunovića posle sjajne asistencije Filipa Đorđevića. Ipak u nastavku...\n07.06.2007 14:04 srbijasport.net\nU drugoj utakmici polufinala za popunu Meridian Superlige fudbaleri BSK Borče savladali su na „Banjici“ domaćina na ovom susretu ekipu Rada sa 2:1. Prvo poluvreme završeno je bez golova, a Rad je došao u vođstvo u 62 minutu sjajnim šutem Milosavljeva, BSK je izjednačio devet minuta kasnije pogotkom Matića, da bi gosti do pobede došli pogotkom Đukića...\n04.06.2007 10:09 www.radnicki-pirot.co.sr\nNa kraju jedne od najuspešnijih sezona u poslednjih desetak godina Radnički je došao u situaciju da se bori za ulazak u Meridian Super ligu. Kao i celoj Srbiji, i u Pirotu je bilo dosta problema, ali zahvaljujući zalaganju svih u klubu a posebno trenera Vignjevića i svih igrača ostvaren je ovaj istorijski uspeh za Pirot. Što se tiče poslednjeg meča sa ČSK-om sve je ličilo...\n29.05.2007 11:43 srbijasport.net\nUtakmice baraža za popunu Super lige će biti direktno prenošene na SOS kanalu.U prvom krugu kvalifikacija će igrati trećeplasirana i šestoplasirana ekipa Prve Telekom lige,a termini odigravanja utakmica su 6. i 9. jun. Drugi polufinalni par sačinjavaće četvrtoplasirana i petoplasirana ekipa Prve Telekom lige, a utakmice će se igrati 7. i 10. juna. Bolji iz ovih duela će se...


5.mart 2014, Inđija\nCERESIT OBUKA ZA ČLANOVE MREŽE ENERGETSKIH MENADŽERA SRBIJE -MEMS\nPovodom 5. marta, Svetskog dana energetske efikasnosti, Centralno evropski forum za razvoj, CEDEF, je u saradnji sa kompanijom CERESIT organizovao OBUKU ZA ENERGETSKE MENADŽERE, članove Mreže energetskih menadžera Srbije, MEMS-a, u CERESIT Fabrici za proizvodnju građevinskih lepkova i materijla u Inđiji. Obuci je prisustvovalo oko 30 polaznika, energetskih menadžera koji su imali priliku da saznaju sve o CERESIT programu i primenjenim inovativnim tehnologijama u izolaciji objekata i proizvodima CERESITa kao korisnim rešenjima u cilju povećanja EE i dodatnih ušteda.\nEnergetski menadžeri su bili u prilici da čuju više o uslovima, sadržini i načinu izdavanja sertifikata o energetskim svojstvima zgrada - „energetskim pasošima“, najboljim načinima i izvorima finansiranja EE i OIE projekata na osnovu dugogodišnjeg CERESIT iskustva, kao i konkretne primere ušteda primenom tehničkih rešenja sistema za termoizolaciju - Etics i Ceretherm. Praktični primeri primene termovizijskih kamera, termovizijskih merenja, dijagnostikovanja i mera za uštedu energije izazvali su veliku pažnju polaznika obuke.\nZakonom o efikasnom korišćenju energije predviđeno je da svaka lokalna samouprava sa više od 20.000 stanovnika ima energetskog menadžera. CEDEF je učinio značajan korak u pravcu operacionalizacije ove veoma važne funkcije osnivanjem MEMS-a 2011. godine na Prvom CEDEF Samitu energetskih menadžera Srbije.\nCEDEF nastavlja sa aktivnim doprinosom razvoju MEMS-a\nPrezentaciju mozete pogledati ovde.


VIDEO / Makedonija: Kod uhapšenih nađen materijal OVK - Klix.ba\nOsumnjičeni za petostruko ubistvo\tVIDEO /Makedonija: Kod uhapšenih nađen materijal OVK\n1.5.2012. u 20:30\t1\nMakedonija: Kod uhapšenih nađen materijal OVK\nU današnjoj akciji makedonske policije pod nazivom "Monstrum", tokom koje je uhapšeno 20 osoba, zaplijenjeno je oružje, razna vojna oprema i propagandni materijal Oslobodilačke vojske Kosova, javio je RTS.\nPrivedeni u jutrašnjoj policijskoj akciji "Monstrum" nalaze se na saslušanju u nekoliko policijskih stanica u Skoplju. B 92 navodi da se očekuje da saslušanje traje tokom cijele noći, jer policija ima 24 sata zakonskog vremena da drži osumnjičene u svojim prostorijama, a najranije sutra ujutro privedeni bi trebalo da budu izvedeni pred istražnog sudiju u Skoplju. U iskazima pred policijom uhapešni treba da odgovore na više pitanja među kojima i zašto je oružje pronađeno u njihovim domovima, prenose makedonski mediji. Makedonska ministrica unutrašnjih poslova Gordana Jankulovska izjavila je ranije da se pretpostavlja da se među 20 radikalnih islamista, uhapšenih u današnjoj akciji "Monstrum", nalaze i počinioci petostrukog ubistva kod Skoplja, a neki od njih se terete za terorizam. Ona je rekla da je motiv ubistva petorice muškaraca kod Smiljkovskog jezera sredinom aprila bilo izazivanje nesigurnosti i straha kod stanovništva i da žrtve nisu bile direktno povezane sa počiniocima ovog zločina. Ona je zatražila 24 sata da bi bile podnesene odgovarajuće krivične prijave protiv uhapšenih nakon čega će biti objavljena i njihova imena. Većina od 20 uhapšenih u policijskoj akciji, koja još traje, su makedonski državljani i pripadnici ekstremističke grupe iz Skoplja.\tJutrošnja akcija makedonske policije, u kojoj je učestvovalo oko 800 pripadnika MUP-a, jedna je od najsloženijih operacija makedonskih snaga reda do sada. Tokom pretresa u 26 objekata u selima i naseljima u Skoplju i okolini pronađena je velika količina oružja i u toku su vještačenja da bi se utvrdilo da li je neko od njih korišćeno direktno u petostrukom ubistvu. Prema informacijama policije, uhapšeni su pripadnici radikalnih islamističkih grupa, a neki od njih su bili na ratištima u Afganistanu i Pakistanu protiv međunarodne koalicije koju vodi NATO. Tijela petorice Makedonaca pronašli su lokalni ribari 12. aprila uveče, kod jezera nedaleko od Skoplja. Ubijena su četiri mladića Filip Slavkovski, Aleksandar Načevski, Cvetančo Acevski i Kiro Tričkovski, koji su imali od 18 do 20 godina. Nedaleko od njihovog, pronađeno je i peto tijelo Borča Stefanovskog.\nGranata ubila svih deset članova porodice u Siriji\n01.05.2012. u 21:00\nBIHAMK: Gužve na graničnim prijelazima\n01.05.2012. u 20:01\nNajnovijeNajčitanijePreporukePogranična sigurnost 57mGentiloni: Ne prihvatamo lekcije i prijetnje susjedaIz Hohenhamelna 1h 10mNijemac traktorom doputovao na ljetovanje u HrvatskuPosjeta BiH 1h 10mZaev doputovao u Sarajevo, na aerodromu ga dočekao Mektić uz počasni kordonIzgorjelo 13 kuća 1h 26mŠteta od požara na području Splita blizu šest miliona euraAustrija na vrhu 2h 30mInternacionalni indeks vlasničkih prava: BiH na 116. mjestu od 127 državaDržavna služba 22h 42m(Ne)stranački kadar: Šta radi direktor ADS FBiH na sjednicama Predsjedništva SDA?(Bes)pravna država 21h 26mPoraz pravosudnog sistema BiH: Da li je RS-u dato zeleno svjetlo za nove referendumeRiječ stručnjaka 10h 16mPožari se gase zimi, a ne ljeti: Vatrogastvo u BiH na nivou iz 70-ih godinaTragedija 2h 58mMuškarac se utopio nakon prevrtanja čamca u Prokoškom jezeruVelika investicija 9h 47mU Istanbulu će se graditi veliki bolnički centar vrijedan 1,5 milijardi dolaraVelika investicija 693U Istanbulu će se graditi veliki bolnički centar vrijedan 1,5 milijardi dolaraŽeljeznice RS 320Talgo voz će od 1. augusta saobraćati na relaciji Sarajevo - Banja LukaIz Hohenhamelna 242Nijemac traktorom doputovao na ljetovanje u HrvatskuRiječ stručnjaka 234Požari se gase zimi, a ne ljeti: Vatrogastvo u BiH na nivou iz 70-ih godina(Bes)pravna država 234Poraz pravosudnog sistema BiH: Da li je RS-u dato zeleno svjetlo za nove referendume Anketa


Tanjug obmanuo novinare, objavio da je predaja dokaza otkazana - Društvo - Dnevni list Danas\nPočetna » Društvo » Tanjug obmanuo novinare, objavio da je predaja dokaza otkazana\n1Piše: Danas Online 17. oktobra 2018. 08.11 Izmenjeno: 08.25\nKako prenosi portal Pištaljka, za ovaj skandalozan postupak Tanjuga Pištaljka je saznala tako što su je kolege drugih redakcija, koje su nameravale da isprate predaju dokumenata o korupciji u Hitnoj pomoći ministru zdravlja, zvale da provere informaciju Tanjuga i saznaju zašto je događaj otkazan.\nTanjug je u najavama dnevnih događaja koje se uobičajeno šalju redakcijama i na kojima se nalazilo više od 50 raznih događaja širom Srbije, izdvojio samo najavljenu predaju dokumenata ističući je crnim podebljanim slovima i dodavši ispod najave velikim slovima da se događaj otkazuje.\nNajavu ovog događaja redakcijama, među kojima je i Tanjug, u ponedeljak je poslala redakcija Pištaljke. Na pitanje Pištaljke zašto je Tanjug samoinicijativno objavio da se predaja dokumenata o korupciji i nerazjašnjenim smrtima u Hitnoj pomoći ministru zdravlja otkazuje, direktorka Tanjuga Branka Đukić je rekla da je to „tehnička greška“ i da tu„nema nikakve zavere“. Ona je tvrdila da je Tanjug ovu grešku ispravio nešto kasnije i ispravku poslao redakcijama. Na pitanje u koliko je sati to učinio direktorka Tanjuga nije mogla da odgovori.\nPištaljka je, međutim, proverila da li su kolege dobile ispravku ovih najava i ispostavilo se da niko od kolega sa kojima smo kontaktirali nije dobio ispravku o kojoj govori Branka Đukić. Na molbu Pištaljke da nam dostavi ispravku za koju tvrdila je poslata redakcijama, direktorka\nTanjuga je pitala urednicu Pištaljke da li baš želi da proverava njenu tvrdnju, a kada je dobila potvrdan odgovor rekla je da ona ne mora da dostavi ispravku i da joj pošaljemo mejl sa takvim zahtevom.\nDo objavljivanja ovog teksta Tanjug nije dostavio Pištaljci pomenutu ispravku.\nUzbunjivača Borka Josifovskog i predstavnike Pištaljke umesto ministra u Ministarstvu zdravlja primila su trojica državnih sekretara, među kojima se nalazio i suprug direktorke Tanjuga Vladimir Đukić. Smatramo da je direktorka Tanjuga Branka Đukić i zbog ove činjenice dužna da javnosti i kolegama objasni jučerašnje, u najmanju ruku, neprofesionalno postupanje ove agencije i odagna sumnje u pozadinu ovog događaja. Ministar zdravlja Zlatibor Lončar, niti bilo ko u ministarstvu do utorka ujutru, kada je dr Borko Josifovski sa predstavnicima Pištaljke došao pred vrata ministarstva, nije odgovorio na poziv da primi dokumentaciju koju je nekoliko dana ranije pred TV kamerama sam tražio obećavši da će afera u Hitnoj pomoći biti istražena.\nborko josifovski, pistaljka, tanjug, zlatibor loncarBeograd\n17. oktobra 2018. u 11.28\nIgra se nastavlja,ili karavan prolazi,vodja spava


Radionica „Vještine efektnog komuniciranja, rukovođenje konfliktom, upravljanje vremenom i stresom“\nZaposlenici Sektora za opće poslove Sekretarijata Parlamentarne skupštine Bosne i Hercegovine, učestvovat će od 14. do 17. marta na radionici „Vještine efektnog komuniciranja, rukovođenje konfliktom, upravljanje vremenom i stresom“.\nRadionica ima za cilj na praktičan način razmotriti izazove svakodnevnog radnog okruženja te pružiti priliku da se isprobaju tehnike i metode koje komunikaciju i atmosferu u timu mogu učiniti boljom i ugodnijom. Također, želi se istaći činjenica kako efektna i efikasna komunikacija nije jedini način da se odnosi, uspjeh, i atmosfera u radnom okruženju održe, ali je definitivno jedan od ključnih faktora u uspostavljanju funkcionalne radne sredine. Sagledavanjem osobnih stavova i pristupa radu, te primjenom metoda za prevazilaženje svakodnevnih izazova poput rokova, stresa i konflikta, preuzima se inicijativa i otvara put ka stvaranju boljeg i uspješnijeg radnog okruženja.\nInače, radionica će biti održana uz saradnju Odsjeka za parlamentarnu podršku i monitoring Misije OSCE-a u BiH, i rezultat je uspješne saradnje sa Sekretarijatom PSBiH u okviru edukacije državnih službenika. (kraj)


HomeEkologijaZaštita životne sredine jedan od prioriteta Vlade\nZaštita životne sredine jedan od prioriteta Vlade\n10/09/2021Redakcija BALKAN TVEkologija, Vesti, za slajder0\nObrež, 10. septembar 2021.\nPredsednica Vlade Republike Srbije Ana Brnabić i ministarka zaštite životne sredine Irena Vujović prisustvovale su danas početku radova na čišćenju divlje deponije u selu Obrež, u opštini Pećinci, na kojoj se otpad nagomilavao 40 godina.\nBrnabić je, nakon obilaska deponije, istakla da je zaštita životne sredine, uz reformu vladavine prava, jedan od dva prioriteta Vlade Srbije u ovom mandatu.\nPremijerka je navela da je Ministarstvo zaštite životne sredine opredelilo 75 miliona dinara za sufinansiranje uklanjanja divljih deponija.\nVujović je najavila da se tokom ovog meseca planira uklanjanje 500 deponija u 43 grada i opština, dodavši da u Srbiji postoji približno 3.500 deponija i smetlišta i da će se raditi na tome da se uklonjene deponije ponovo ne obnove.\nOna je navela da radove na čišćenju deponije u Obrežu sufinansira resorno ministarstvo, dodavši da deponije koje se nalaze uz auto-put ili u centru sela onemogućavaju meštanima normalan život.\nSvaka ova deponija utiče na zagađenje vazduha, ali i zemljišta i vode, jer se obično u blizini nalazi zaštićeno područje ili reka, i sav taj otpad završava na mestima gde može da izazove potencijalnu ekološku katastrofu, upozorila je ministarka.\nPrema njenim rečima, jedan od prioriteta rada tog ministarstva jeste rešavanje problema upravljanja otpadom.\nImamo značajne projekte za upravljanje otpadom, pre svega gradnju regionalnih i reciklažnih centara, ali sve to će početi da funkcioniše onog trenutka kada sami budemo odgovorni, kontrolisali jedni druge i odgovorno se odnosili prema životnoj sredini, istakla je Vujović.\nOna je ukazala na to da, pored podrške resornog ministarstva, lokalne samouprave i same uklanjaju smetlišta na svojoj teritoriji, a primer je deponija u Šimanovcima, koju je opština Pećinci sama očistila.\nVujović je naglasila da je važno pojačati kontrolu i sačuvati svaku očišćenu lokaciju, uz napomenu da lokalne samouprave mogu da podnesu zahtev Ministarstvu za postavljanje video- nadzora tamo gde postoje uslovi za to.\nPozivam ljude da budu odgovorni prema životnoj sredini, jer su nam građani saveznici u borbi za bolju i čistiju budućnost, a zajednički cilj nam je Srbija bez deponija, poručila je ministarka.\nPredsednik Opštine Pećinci Siniša Đokić rekao je da bi radovi trebalo da budu gotovi za pet do šest dana i da će deponija nakon toga biti zatvorena, pri čemu će na ulaz biti stavljena rampa.\nU delu ulice Branka Bajića i Janka Čmelika bez tople vode zbog radova na vrelovodu\nMinistarka pravde prisustvovala godišnjem savetovanju javnih izvršitelja


Nastavljeno saslušanje opozicionih lidera iz RS zbog "napada na ustavni poredak" - N1\nNastavljeno saslušanje opozicionih lidera iz RS zbog „napada na ustavni poredak“\nRegion Autor:Beta22. dec. 202114:01 > 14:052 komentara\nSud Bosne i Hercegovine je na zahtev Tužilaštva BiH izdao naredbu za izuzimanje određene dokumentacije Vlade Republike Srpske, Narodne skupštine RS i više političkih partija iz RS u okviru predmeta "napad na ustavni poredak".\n„Ne radi se o pretresanju prostorija ili osoba, kako je objavljeno u pojedinim medijima, već isključivo o izuzimanju predmeta u skladu sa odredbama Zakona o krivičnom postupku BiH“, saopšteno je iz Tužilaštva BiH.\nDodaje se da naredbu Suda BiH sprovode pripadnici Agencije za istrage i zaštitu BiH (SIPA) i da ne mogu davati više informacija o ovom slučaju.\nPredmet protiv nekoliko osoba iz RS zbog „napada na ustavni poredak“ BiH\nMinistar unutrašnjih poslova RS pozvan na saslušanje u Tužilaštvo BiH\nSIPA je juče izuzela određenu dokumentaciju iz Narodne partije Srpske (NPS).\n„Bila SIPA, idemo dalje…nema straha“, napisao je predsednik NPS Darko Banjac na svom Tviter profilu.\nU Tužilaštvu BiH danas je u svojstvu svedoka saslušan predsednik Partije demokratskog progresa (PDP) Branislav Borenović, koji je posle saslušanja novinarima rekao da je imao „korektan razgovor sa tužiocima“.\nOn je dodao da je bilo jasno kakve će biti posledice otvaranja teških političkih tema i da se ušlo u „bespotrebnu spiralu stvari, koje su najmanje potrebne BiH“.\n„Umesto da se bavimo gorućim problemima sa kojima se ljudi suočavaju, mi se bavimo teškim političkim stvarima, tenzijama, sukobima koje su nam nametnule vladajuće elite“, kazao je Borenović.\nPrema njegovim rečima, činjenice su poznate i na osnovu stenograma sa sednice Narodne skupštine od 10. decembra, kada je vladajuća većina u RS usvojila zaključke o vraćanju nadležnosti sa državnog na entitetski nivo.\n„Ja stojim iza svake reči koju sam rekao na sednici Narodne skupštine RS. Ovo je jedna mučna i besmislena situacija, okidač je bila Inckova nametnuta odluka o zabrani negiranja genocida, nastavilo se sa ovim stvarima“, ocenio je Borenović.\nOn smatra da je sve što se dešava rezultat predizborne kampanje vladajućeg Saveza nezavisih socijaldemokrata (SNSD).\n„To Dodik radi samo zato što su izbori 2. oktobra naredne godine, to je bila perfidna i lukava igra vladajuće političke partije“, kazao je Borenović, dodavši da to može imati „rizične posledice po BiH i po RS“.\nO samom predmetu „napad na ustavni poredak“, predsednik PDP-a je naveo da se tek treba videti šta to znači konkretno.\nU predmetu za „napad na ustavni poredak“ Tužilaštvo BiH sumnjiči predsednicu RS Željku Cvijanović, premijera Radovana Viškovića, predsednike i šefove poslaničkih klubova vladajućih stranaka koje su glasale za zaključke.\nDo sada su saslušani predsednici opozicionih stranaka, Mirko Šarović (SDS), Goran Selak (SPS), Nenad Nešić (DNS) i Branislav Borenović (PDP).\nZa 28. decemabar zakazano je saslušanje ministra unutrašnjih poslova Dragana Lukača.\nPosebna sednica NSRS održana je 10. decembra i tada su usvojeni zaključci o prenosu nadležnosti sa državnog na entitetski nivo u oblasti odbrane i sigurnosti, indirektnih poreza i pravosuđa.


Tag / Opadanje kose / Vesti online\nSvakodnevno opadanje kose je normalna pojava. Međutim, ako gubite više starih vlasi nego što dobijate novih, sigurno ćete poželeti da preduzmete nešto da to sprečite. Nudimo vam nekoliko...\nOtkrivamo zašto vam opada kosa, ali i kako da zaustavite taj proces. Nekoliko korisnih saveta pomoći će vam da sačuvate vašu kosu.\nNeki kažu da u proseku izgube oko 20 dlaka, drugi oko 50, ali sada ovo može biti prošlost. Da biste zaustavili opadanje kose tokom šamponiranja, ne treba vam poseban šampon, već samo tri...\nAko ste primetili da vaše kose ima svuda, po patosu, u kadi, po odvodima ... nemojte odmah da paničite jer prosečno svakoj osobi opadne između 60 i 100 dlaka dnevno. Međutim, ako mislite da vam...\nBujna kosa nakon "Vampirskog" tretmana\nŠta izaziva ćelavost kod žena i kako se leči\nVestionline, brif.rs 0 komentara\nSprečite opadanje kose uz dva efikasna recepta\nNormalno je da vam u toku dana u proseku otpadne između 60 i 100 dlaka. Opadanje kose pojačava se tokom smene godišnjih doba, ali ako smatrate da, bez obzira na sve te činjenice, vaša kosa opada...\nOpada vam kosa? Evo kako to da sprečite\nJesen predstavlja prelazni period, kad se menja priroda, vreme, ali i stanje naše kože i kose. Tokom jeseni našim vlasima potrebno je više hranljivih materija i vlage. U protivnom, kosa će...\nNeobična ali plemenita akciju koju su pokrenuli dramski umetnici iz Beograda u želji da pomognu mališanima na Onkološkoj klinici u Beogradu, prikupljajući kosu od koje će vlasuljari Narodnog...


Šarović u Donjoj Gradini: Ko ne pamti, rizikuje da mu se istorija ponovi\nDelegacija Srpske demokratske stranke na čelu sa predsjednikom SDS Mirkom Šarovićem prisustvuje obilježavanju 77. godišnjice od proboja logoraša iz Koncentracionog logora Jasenovac u Spomen području Donja Gradina.\nNaša je obaveza da pamtimo žrtve ustaškog zločina tokom Drugog svjetskog rata, da njegujemo vječno sjećanje na golgotu koji je prošao i preživio srpski narod, kazao je predsjednik SDS Mirko Šarović.\n“Monstruozni zločini NDH počinjeni nad srpskim narodom u ovim krajevima odlikovali su se posebnom brutalnošću. Donja Gradina je srpsko stratište i dokaz sramne stranice istorije čovječanstva. Naša je obaveza da govorimo o našem stradanju jer ko ne pamti, rizikuje da mu se istorija ponovi”, naglasio je Šarović.\nNEWER POSTPreminuo Ivica Osim, legenda bh. fudbala\nOLDER POSTOgorčenost mještana tri ugljevička sela zbog uništenog puta, Zdušna podrška Perića


Vesti: Da li će DPS u narednim nedeljama "minirati" novu vlast u Crnoj Gori /video/ - Sputnjik Srbija\n18:07 21 Oktobar 2020\nVesti: Da li će DPS u narednim nedeljama "minirati" novu vlast u Crnoj Gori /video/\n18:58 28.09.2020 Preuzmite kraći link\nSukobi i dalje besne u Nagorno Karabahu, dve strane se međusobno optužuju za eskalaciju. UN, Rusija i SAD pozvali na smirivanje situacije, Jermenija preti upotrebom sistema Iskander.\nSpecijalizovani sud za ratne zločine na Kosovu počeo s radom, pet godina od osnivanja. Prvi na optuženičkoj klupi bivši ratni komandant tzv. OVK Saljih Mustafa, saslušan i bivši kosovski premijer Agim Čeku.\nDa li će DPS, koji je tri decenije vladao Crnom Gorom, u narednim nedeljama probati da izazove podele i na taj način minira novoizabranu vlast?\nIstražujemo: zbog čega velike kompanije sve češće tuže sopstvene države, kad se desi da zbog političkih odluka pretrpe poslovne gubitke?


– Oni koji se još uvijek nalaze na teritoriji SR Njemačke, koji su ušli prije situacije virusom, a nisu se uspjeli vratiti, mogu nesmetano boraviti do 30. septembra, potvrdio je putem Twittera generalni konzul BiH u Frankfurtu Lučiano Kaluža.\nKorona je izazvala pometnju širom planete, pa tako stvorila probleme Bosancima i Hercegovcima koji su se u trenutku uvođenja restrikcija nalazili u inostranstvu.\nMnogi od njih zatekli su se u Saveznoj Republici Njemačkoj, a ostanak u državi olakšala je Ambasada Bosne i Hercegovine u Berlinu, kao i generalni konzulati u Frankfurtu, Stuttgartu i Münchenu.\n– Oni koji se još uvijek nalaze na teritoriji SR Njemačke, koji su ušli prije Covid situacije, a nisu se uspjeli vratiti, mogu nesmetano boraviti do 30. septembra, potvrdio je putem Twitter naloga, prenosi Oslobođenje.\nPreporuka je i dalje, napominje Kaluža, da se informišu kod nadležnih imigracionih ureda saveznih pokrajina (Ausländerbehörde”) u vezi sa trenutnom situacijom u vezi boravka.


Kopaonik - infoKOP - Kopaonik pod 58 centimetara snega\nUkoliko planirate da se do vikenda uputite ka jednom od najpopularnijih domaćih zimskih centara, Kopaoniku, znajte da vas očekuje uglavnom sunčano i hladno vreme, sa više od pola metra snežnog prekrivača.\nVreme na Kopaniku u četvrtak je sunčano i hladno, a debljina snežnog pokrivača iznosi 58 centimetara, rekao je Tanjugu dežurni u meteorološkoj stanici na toj planini. U 11 sati izmerena je temperatura od minus sedam stepeni, sa vetrom istočnog smera brzine od dva do tri metra u sekundi.\nDežurni na kontrolnom punktu "Srebrnac", iz pravca Brusa ka Kopaniku, navode da je ta saobraćajnica prohodna, ali da se vozačima preporučuje oprezna vožnja. Na putu je tri do četiri centimetara ugaženog snega, navodi dežurni preduzeća za puteve "Kruševac - put", koje je angažovano na raščisćavanju saobraćajnice.\n05.01.2008 | 18:01\nTa srana(preko Srebnca)je veoma problematicna.Dezurna ekipa uvek je ljubazna i od pomoci.Ali,zasto se vozaci u prolasku kroz Brus ne informisu o stanju na tom delu puta,i o eventualnoj zatvorenosti prelaza preko neke table(reklanmog panoa),koja bi bila pod kontrolom policije.Tako bi se izbela nervoza i kolapsi na tom prevoju,a data bi bila sansa da vozaci krenu preko J.Banje.


Kipar: Jeftiniji odmor za vakcinisane građane - Biznis i Finansije\nHome\tVestiPolitika i društvo\tKipar: Jeftiniji odmor za vakcinisane građane\nKako bi motivisao što veći broj ljudi na imunizaciju, Kipar će svojim vakcinisanim građanima subvencionisati odlazak na odmor.\nNaime, ova zemlja će do kraja avgusta svim svojim vakcinisanim građanima plaćati 35 odsto vrednosti smeštaja koji su rezervisali za odmor, bilo da se radi o hotelima, bilo da su u pitanju privatne nekretnine za rentiranje.\nMeđutim, u ovoj akciji ne učestvuju automatski svi koji izdaju smeštaje, već samo oni koji su se za to prijavili i kvalifikovali. Kiparski ministar turizma Savas Perdios rekao je da se do sada prijavilo 25 odsto rentijera smeštaja.\nCilj kiparskih vlasti jeste da motiviše građane da se imunizuju, ali i da potpomogne opstanak hotelske industrije koja je pretrpela veliki udarac ove krize.\nKipar nije jedini takav primer, mnoge države u Evropi imaju veoma kreativne ideje sa ciljem podsticanja ljudi da “zavrnu rukav”. Primera radi, Grčka daje 150 evra mladima koji pristanu da prime makar prvu dozu, a u Velikoj Britaniji oni dobijaju bolji status na aplikacijama za upoznavanje, odnosno veću šansu da pronađu srodnu dušu.


Dan Evrope u Beogradu, Fabrici poručio da je Evropa svaki dan s građanima Srbije | Autonomija\nDan Evrope u Beogradu, Fabrici poručio da je Evropa svaki dan s građanima Srbije\n"EU nisu birokratske institucije, već ljudi koji žive u zemljama članicama"\nŠef Delegacije Evropske unije (EU) u Srbiji Sem Fabrici izjavio je danas da se manifestacijom „Grad Evrope“, koja je otvorena na beogradskom Trgu Nikole Pašića, proslavlja Dan Evrope, ali je istakao da žele da u Beogradu svaki dan bude Dan Evrope jer je Evropa svaki dan sa građanima Srbije.\nFabrici je rekao da su odlučili da na Trgu Nikole Pašića, u centru Beograda, bude održana ova manifestacija zato što je to raskrsnica na kojoj se susreću ulice i građani Beograda.\nOn je istakao da EU nisu birokratske institucije, već ljudi koji žive u zemljama članicama EU i naveo da je zato srećan što su na ovoj manifestaciji ambasadori evropskih zemalja u Beogradu.\nFabrici je rekao da je suština Evrope raznolikost ljudi koji žive u njoj, navodeći da su na Trgu Nikole Pašića postavljeni štandovi svih zemalja članica EU.\n„Predstavnici tih zemalja će prezentovati različitost svih tih država i ljudi koji žive u Evropi, kao što se nadamo da će jednog dana i Srbija doprineti toj evropskoj raznolikosti kada bude članica Unije“, rekao je Fabrici.\nAmbasadorka Rumunije u Srbiji Oana Kristina Popa rekla je da je moto predsedavanja Rumunije EU „kohezija i promovisanje evropskih vrednosti“.\nOna je ocenila da današnjom manifestacijom približavaju EU i evropske vrednosti običnim ljudima koji žive u Beogradu i Srbiji, koristeći kulturu zemalja EU i sport.\n„Pre dva dana u Rumuniji je održan Samit lidera EU, gde su još jedanput potvrdili da izgrađujemo jedinstvenu i snažnu Evropu koja će biti spremna da primi Srbiju u svoje članstvo“, naglasila je Popa.\nKošarkašica i ambasadorka Fibe Nataša Kovačević poručila je da su važni mir, stabilnost i zajedništvo.\n„U vremenu u kome živimo svesni smo da jedino zajedno možemo biti sigurni da ćemo prevazići sve prepreke koje su pred nama i da je to jedini način da se suočimo sa svim onim što budućnost nosi sa sobom. To je način na koji ja vidim Evropu“, istakla je Kovačević.\nManifestacija „Grad Evrope“, deo je proslave Dana Evrope kroz kampanju #EUzaTEBE.\nNa manifestaciji koja se danas održava na beogradskom Trgu Nikole Pašića postavljeni su štandovi zemalja članica EU, na kojima posetioci mogu da se upoznaju sa zanimljivostima vezanim za njihovu kulturu, kuhinju, istoriju i saradnju sa Srbijom.\nPostavljen je i teren za basket, gde će biti održano takmičenje, izložen je traktor kojim se promoviše ulaganje EU u poljoprivredu, a najmlađe zabavljaju animatori.


Šreder: Srbija na dobrom putu\nGerhard Šreder i Aleksandar Vučić\n"Da ne budem negativan, mislim da je Srbija na veoma dobrom putu", izjavio je nekadašnji nemački kancelar Gerhard Šreder tokom razgovora sa predsednikom Srbije Aleksandrom Vučićem na konferenciji održane u okviru simpozijuma "World minds", u Beogradu.\nŠreder je ukazao da Srbija ispunjava većinu ekonomskih uslova za članstvo:\n"Ali ostaju pitanja poštovanja prava, usklađivanja zakona i mnoga druga. Ako imate ekonomsku regionalnu saradnju, to je značajno ne samo za region već i za celu Evropu. Međutim, prvo bi se trebalo pozabaviti taksama koje je Kosovo nedavno uvelo Srbiji".\nDodao je, kako prenosi dnevnik "Blic", da je najlakše prvo primiti Srbiju u EU, pa onda rešavati pitanje Kosova, na šta je predsednik Srbije Vučić uzvratio da se to, nažalost, neće dogoditi.\nTakođe, Šreder je rekao da je odluka o bombardovanju Srbije 1999. godine je bila vrlo emotivna.\nVučić je kazao da Srbija ne može da zaboravi bombardovanje, ali “da moramo da oprostimo i kreiramo uspešnu ekonomiju”, rekao je predsednik Aleksandar Vučić na konferenciji World minds govoreći o bombardovanju Srbije.\n"Bilo bi lako da kritikujem Šredera i da kažem da je to bila loša odluka. Moramo da kreiramo ekonomski uspešnu zemlju. Želimo svi da vidimo napredak, a i vi Mark znate da brojke pokazuju da ekonomski odlično napredujemo", rekao je srpski predsednik.\nVučić je, na pitanje direktora kompanije "Ringijera", koja je vlasnik više medija u Srbiji uključujući i list "Blic", Marka Valdera, gde smo trenutno kad je reč o Kosovu, rekao da smo "svi izgubljeni u vremenu i prostoru".\nTakođe, naveo je da Srbija dobro sarađuje sa Rusijom i da želi da obezbedi dovoljno gasa za svoje građane. Vučić je rekao da je jednom posetio ruskog predsednika Vladimira Putina u njegovoj kući.\nBivši nemački kancelar je rekao da je Rusija svakako dobar partner.\n"Istorijski postoje veoma pozitivne veze između Srbije i Rusije. Ako pogledamo SAD, oni imaju svoju agendu i trenutno su se okrenuli Kini. Rusija je svakako dobar partner, kada je reč o gasovodu i svemu ostalom", rekao je Šreder.


Aerodrom Nikola Tesla: Rekordan broj putnika u martu | Gde Investirati\nAerodrom Nikola Tesla: Rekordan broj putnika u martu\nU martu je na beogradskom aerodromu “Nikola Tesla” zabeleženo za taj mesec rekordnih 343.771 putnika, što je 10 odsto više nego u istom mesecu prošle godine, saopštio je taj aerodrom.\nNavodi se i da je u martu ove godine broj poletanja i sletanja uvećan za tri odsto u odnosu na isti mesec prošle godine.\nU prvom kvartalu ove godine usluženo je 955.988 putnika, što je deset odsto više nego u istom periodu prethodne, rekordne godine, dodaje se u saopštenju.\nU martu je zabeležena visoka opšta redovnost saobraćaja, a oko 93 odsto letova započeto je bez kašnjenja.\nSamo 1,1 odsto letova iz Beograda bilo je s takozvanim velikim kašnjenjem, “uz prosečno zakašnjenje od oko četiri minuta”.\nUz najavljenu bogatiju ponudu tokom leta, nove linije i više čartera ka turističkim destinacijama tokom uskršnjih i prvomajskih praznika, kao i povećanje kapaciteta aviona na postojećim linijama, Aerodrom “Nikola Tesla” u ovoj godini očekuje trend nastavka povećanja broja putnika.\nPotvrda uspešnosti je i 5. mesto među najboljim aerodromima u Istočnoj Evropi koje je Aerodrom “Nikola Tesla” Beograd već treću godinu za redom zauzeo na ovogodišnjoj dodeli nagrada agencije “Skytrax”, specijalizovane za rejting u vazdušnom saobraćaju.\nPrevious Britanija optužila Španiju da koristi Brexit kako bi se "dokopala" Gibraltara\nNext Metali opet najisplativija investicija\nTags Aerodrom Nikola TeslaSkytrax\nLululemon na krilima online prodaje, akcije skočile 7 odsto\nKanadski proizvođač garderobe za fitnes, Lululemon, objavio je rezultate za drugi kvartal koji su premašili očekivanja investitora, na prvom mestu zahvaljujući snažnom rastu online prodaje od 30%.\nC&A pada u ruke Kineza\nVlasnici evropskog modnog lanca C&A razmatraju mogućnost prodaje te kompanije kineskom investitoru, navodi nemački nedeljnik “Špigel”.


Da li Novak igra najbolji tenis u karijeri? - Sportske.net\nNovak Đoković danas je savladao Karena Kačanova iz Rusije bez ikakvih problema.\nFoto: AP Photo/Kamran Jebreil\nNeuništivi Novak ostaje prvi, pregazio Rusa!Oglasio se Novak, ima poruku za Mašu...Novak o Maši, zašto je Ruskinja velika inspiracija!Novakova rutina, već u četvrtfinalu!Dubai - Evo kada će Novak i Filip na teren\nKaren Kačanov važi za nekog ko može pomrsiti račune vodećim teniserima, ali se to danas nije desilo protiv Novaka Đokovića.\nNajbolji svetski teniser je blistao, slavio sa 6:2 i 6:2, a imajući u vidu da je u šesnaest mečeva ove godine zabeležio isto toliko pobeda, kao i da je na ovom turniru u Dubaiju izgubio svega 11 gemova u tri meča, jedan novinar ga je pitao da li trenutno igra najbolji tenis u svojoj karijeri.\n"Ne znam baš, jaka je to izjava. Osećam se dobro, volim da igram uveče jer su drugačiji uslovi. Tokom prethodnih dana je bilo vetra, nije bilo lako pronaći ritam za servis. Bio je ovo težak meč sa Karena, može mnogo bolje nego što je pokazao", rekao je Novak.\nKaže i da nije baš uvek miran na terenu.\n"Nisam baš uvek miran na terenu, prolazim kroz različite emocije na terenu. Najvažnije je da budete svesni važnosti, mentalnog i emocijalnog rada, i da jednako dobro udarate forhend i bekhend", rekao je Novak.


Istraga ubistva Olivera Ivanovića: Ministarka demantuje kosovskog tužioca - Naši u svetu\nObjavljeno 05/12/18 u 20:00\nFoto: Twitter / Ivanovic Milena, arhiva\nBEOGRAD – Povodom saopštenja Kancelarije glavnog kosovskog tužioca iz Prištine, kojim se negira saradnja srpskih organa sa kosovskim privremenim institucijama u istrazi ubistva Olivera Ivanovića, ministarka pravde Nela Kuburović je izjavila da Beograd uporno odgovara Prištini, a da od nje mesecima čeka tražena obaveštenja i dokaze.\n„Tužilaštvo za organizovani kriminal uputilo je tri zahteva za pružanje uzajamne pravne pomoći Prištini – 16. januara, 26. januara i 14. februara. Ni danas, nakon 10 meseci od dostavljanja zahteva, Tužilaštvo u Prištini nije odgovorilo na sve, već samo delimično na pojedine zahteve“, istakla je Kuburovićeva.\nOna je, u pisanoj izjavi, napomenula da je iz Prištine ka Tužilaštvu za organizovani kriminal upućeno osam zahteva – poslednji 24. oktobra.\nTužilaštvo za organizovani kriminal odgovorilo je na sedam zamolnica, uključujući i poslednji zahtev i dostavilo tražene podatke“, precizriala je ministarka pravde.\n„Da li su neke informacije od suštinskog značaja za rasvetljavanje ubistva, nije pitanje za Ministarstvo pravde, već za one koji postavljaju zahteve, a koliko je čije postupanje efikasno, govori i to da Tužilaštvo u Beogradu uporno odgovara na sve zamolnice iz Prištine, a da Beograd i nakon osam meseci čeka da dobije tražena obaveštenja i dokaze“, istakla je Nela Kuburović.\nKancelarija glavnog kosovskog tužioca saopštila je u utorak da Beograd sa njima „nije sarađivao“ na rasvetljavanju ubistva Olivera Ivanovića. U saopštenju se tvrdi da je odmah nakon ubistva Ivanovića, organima u Beogradu podneto nekoliko „zahteva za međunarodno pravnu saradnju“, ali da su stigle samo neke informacije „koje nisu od suštinskog značaja za rasvetljavanje ubistva“.\nObjavljena rang lista „jačine“ pasoša, evo gde je srpski


antibiotici za koronu | Info | Društvo\n7. December, 07:30\nZloupotreba antibiotika sve veći problem u Srpskoj 0 Podijeli Podijeli na facebook Podijeli na twitter Podijeli na viber Pošalji na mail\nDirektori domova zdravlja i bolnica na jugoistoku Srpske upozorili građane da ne koriste antibiotike i druge lijekove samoinicijativno.\nPritisak na bolničke kapacitete moguće je rasteretiti boljom saradnjom bolnica i domova zdravlja, kako su to u Foče uradili osposobivši posebnu kovid ambulantu u zgradi starog obdaništa, rečeno je na sastanku, koji je organizovalo Ministarstvo zdravlja Republike Srpske, a na kojem je ukazano i na problem zloupotrebe antibiotika u vrijeme pandemije.\nSastanku na Medicinskom fakultetu u Foči prisustvovali su direktori domova zdravlja sa jugoistoka Srpske - od Trebinja do Rogatice i Višegrada, sa direktorima bolnica u Nevesinju, Trebinju i Foči.\nPomoćnik ministra zdravlja Milan Latinović rekao je da se međusobnim informisanjem, edukacijom zdravstvenih radnika iz domova zdravlja uz podršku kolega iz bolnica, znatan broj pacijenata može zadržati u ambulantnim, odnosno u kućnim uslovima i tako spriječiti pritisak na bolnice.\nOn je naveo da je u bolnicama u Srpskoj trenutno smješteno oko 1.200 kovid pacijenata sa teškom kliničkom slikom.\n"Druga tema je terapija u vezi sa upotrebom antibiotika, koji se, budući da je riječ o virusnoj infekciji, upotrebljavaju samo u određenim situacijama kada već imamo razvijenu kliničku sliku pneumonije. Zatim upotreba kortikosteroidnih lijekova, koji su moćni, ali se ne smiju upotrebljavati u početku infekcije, čak mogu biti štetni", napomenuo je Latinović.\nNačelnik porodične medicine u Domu zdravlja Trebinje Tatjana Bošnjak istakla je da pacijenti na svoju ruku koriste antibiotike, što je, upozorila je ona, pogrešno, jer je ovo virusna infekcija, tako da antibiotici mogu donijeti više štete nego koristi ukoliko ljekar ne odluči da upotrijebi tu terapiju.\nDirektor Doma zdravlja u Višegradu Snežana Đurović rekla je da je zloupotreba antibiotika sve veći problem.\n"Kako od samih pacijenata, koji na svoju ruku dolaze do antibiotika, tako, nažalost, i od nas zdravstvenih radnika", navela je Đurovićeva.\nOna je naglasila da problem predstavlja ograničen broj kreveta u bolnicama, tako da se većina pacijenata liječi u primarnom sistemu, što vodi, navela je, u finansijski problem kako za ustanovu tako i pacijente.\n"Onda se postavlja i pitanje kako obezbijediti sam kiseonik, kao i sredstva za kupovinu kiseonika, a onda i odlaganje infektivnog otpada, koji je sada mnogo povećan", navela je Đurovićeva.\nDirektor Univerzitetske bolnice Foča Radmil Marić rekla je da je formiranjem kovid ambulante u zgradi starog obdaništa u Foči riješeno pitanje pružanja ambulantne terapije za najveći broj pacijenata.\n"Vidjećemo to i sa ostalim domovima zdravlja, u Rogatici i Višegradu imaju tu mogućnost i mislim da su tako i organizovani. Svi domovi zdravlja se maksimalno trude i postoji stalna komunikacija sa bolnicom", naveo je Marić i ukazao na potrebu poštovanja svih epidemioloških mjera.\ndoktorica medicina Republika Srpska lijekovi koronavirus


Građanske Inicijative | Preševo\nPrijateljstvo, miqësia, friendship – divno zvuči na sva tri jezika\nČas na otvorenom za mlade iz Vranja koji uče engleski i mlade iz Bujanovca i Preševa koji unapređuju svoje znanje srpskog jezika održan je juče u zoološkom vrtu u selu Ćukovac kod Vranja. Pored toga što su radili na odabranim jezicima, vežbajući ih uz...\nI Preševo dobilo “Kućicu solidarnosti”\nJug Srbije postaje sinonim za humanost, jer je posle Vranja, Bujanovca i Lebana sada i Preševo dobilo "Kućicu solidarnosti". Postavljena je ispred Centra za socijalni rad, a sudeći po broju mladih ljudi koji su je posetili na dan otvaranja, i ova kućica će funkcionisati...\nPriču o zabranjenoj ljubavi pričali smo na engleskom\nLegenda o gradu nastalom zbog očuvanja ljubavi cara Justinijana prema plesačici Teodori inspirisala je mlade u Lebanu, koji uče engleski tokom celog leta, da čas na otvorenom održe upravo na ovom mestu. Pored toga što važi za grad izgrađen zbog zabranjene ljubavi, Caričin grad je...\nDodeljene nagrade mladim spisateljicama i piscima sa juga Srbije\nKnjiževno veče koje je održano u Vranju u petak, 6. avgusta u gradskoj biblioteci, okupilo je mlade spisateljice i pisce iz Preševa, Bujanovca, Lebana i Vranja, koji su u prethodnom periodu bili najkreativniji u pisanju priča o svojim rodnim mestima. Literarni konkurs "Pričaj mi o...\nOdržan kurs o jezičkim veštinama u Preševu / Në Preshevë u mbajt trajnimi rreth aftësive të komunikimit\nKoliko je komunikacija bitna u svakodnevnom životu, koje su osnove komunikacije, koji sve pristupi i vrste postoje, mladima iz Bujanovca i Preševa proteklog vikenda predstavio je Aljban Selimi, novinar i urednik istraživačke redakcije Radio televizije Kosovo 1. Pod sloganom „Umetnost komunikacije je jezik vođstva“ dvanaestoro polaznika...


Nacionalni stadion kao paravan Vučićevog lažnog publiciteta | Fudbal | Direktno\n02. 06. 2020. 18:22 3\nLažna obećanja aktuelne vlasti srušila su snove svim onim fudbalskim zaljubljenicima (bilo ih je u manjem broju) koji su verovali pet godina premijeru, pa predsedniku Aleksandru Vučiću da će u Surčinu biti izgrađen novi fudbalski Nacionalni stadion. Sama Vlada Srbije prijavila je proteklih dana kancelariji Programa ujedinjenih nacija za razvoj (UNDP) da nije u mogućnosti da preuzme finansijske obaveze zbog posledice covid 19, pa je tender za izradu dokumentacije za dizajn novog nacionalnog fudbalskog stadiona u Republici Srbiji poništen.\nTiho i bez fanfara još jedna velika izmišljotina aktuelne vlasti polako će otići u arhivu "vesti lažnog publiciteta", sve do momenta kad će Vučić uz trubače i bubnjeve ponovo pokrenuti medijsku kampanju Nacionalnog stadiona kao potvrde "snažne države, najbržeg rasta BDP u svetu i okolini…". Mega projekat vredan više milijardi evra na 326 hektara u opštini Surčin, koji je u aprilu 2019. ekskluzivno predstavio javnosti Siniša Mali možda će jednog dana videti svetlost dana, dobiti Tržne centre, Lidl, Ikeu, ali teško i Nacionalni stadion od 60.000 mesta koji je trebalo da košta preko 350 miliona evra.\nA, samo po jednom detalju se znalo da je aktuelna vlast od starta lagala bar kad je početak izgradnje u pitanju – Aleksandar Vučić, Siniša Mali, Ministar omladine i sporta Vanja Udovičić, kao ni predsednik FS Srbije Slaviša Kokeza nijednom se nisu pojavili na lokaciji gde bi trebalo da se gradi. Znate li bilo šta što je u Srbiji trebalo da se gradi, a da ga prvo Vučić nije ovekovečio okom kamere?\nMi smo sportska nacija, volimo sve sportove, a naročito fudbal, kakav god on bio. Voli ga i predsednik Vučić, pogotovo jedan od klubova sa Topčiderskog brda. U situaciji retro fudbalske infrastrukture gde su stadioni vodećih klubova iz najvećih gradova Crvene zvezde, Partizana, Vojvodine, Radničkog iz Niša, Spartaka stari 50 i više godina, Vučić je kad god bi bio pod pritiskom neke afere izlazio sa pričom o Nacionalnom stadionu i finansijskoj pomoći "velikima" za rekonstrukcije stadiona.\n- Izgradićemo Nacionalni stadion do 2018 - najavio je Vučić 2015, da bi uvidevši kako je to baš "obećanje ljudom radovanje", javljeno iz njegovog kabineta da je greška i da će "radovi početi 2018, a biće završen 2020.". Predsednik Srbije je zatim u aprilu 2018, valjda ga je neko podsetio na obećanja, rekao da će "Nacionalni stadion biti među najlepšima u Evropi". U julu 2018, predsednik Opštine Surčin se slikao, a Vučić najavio početak izgradnje Nacionalnog stadiona. A, papirologija, projekat, tenderi? Mora da bude sve po propisu, rekoše iz vlasti pa je Ministar finansija Siniša Mali krajem aprila 2019. godine javnosti predstavio mega projekat na 325 hektara zemljišta u Surčinu gde će na 35 hektara biti izgrađen Nacionalni stadion. Ubacio je i maketu stadiona (kopija Nacionalnog stasdiona u Bukureštu) i najavio da će biti završen do kraja 2022. Bar je rok za izgradnju bio realan kad su srpski uslovi u pitanju.\nZatim je u junu 2019, Vlada formirala i Radnu grupu za praćenje realizacije projekta "Izgradnja nacionalnog fudbalskog stadiona, sa pratećim sadržajima". Za predsednika je imenovan ministar sporta Vanja Udovičić, a za njegovog zamenika ministar finansija Siniša Mali. Nijedno od ova dva ministarstva već mesecima ne dostavlja informacije o tome da li je ulaganje od 250 miliona evra, što je svota za koju je Srbija trebalo da se zaduži za gradnju nacionalnog stadiona, opravdano.\nPredsednika FS Srbije Slavišu Kokezu namerno smo ostavili pri kraju teksta jer je on uglavnom ponavljao šefove reči oko Nacionalnog stadiona, ne slušajući mnogo fudbalske ljude koji su od starta smatrali da ako već država ima novca za tu vrstu ulaganja, u ovim okolnostima treba uložiti novac umesto u Nacionalni stadion u ozbiljne rekonstrukcije stadiona "Rajko Mitić", "Partizana", "Čair", "Karađorđe", objekte u Subotici, Kruševcu… Vučić je odmah i to obećao, novih 200 miliona evra investicije u devet stadiona (Subotica, Leskovac, Zaječar, Kraljevo, Loznica, Vranje, Novi Pazar, Kruševac, Sremska Mitrovica), čak je preko Opština i počelo nešto da se radi kao u Loznici…\n- Ne znam šta će Beogradu nacionalni stadion. Ako već hoćemo da ga gradimo, on treba da bude manjeg kapaciteta kako bi stalno bio popunjen. I da bude u Šumadiji, recimo u Kragujevcu ili Valjevu. Ipak su navijači Zvezde i Partizana više okrenuti klubovima, a ne državnom timu. Zato treba nacionalni stadion graditi u unutrašnjosti Srbije, da se osete energija i strast Šumadije. Reprezentaciji Srbije su potrebni hrvatski patriotizam i bosanski šmek da bi srpski inat došao do izražaja - rekao je Boško Đurovski, bivši as i trener Crvene zvezde.\nU jeku grandioznih predizbornih obećanja, desio se covid 19 i postao aktuelnoj vlasti savršen alibi za sve pa i za "Nacionale". Dok mnogi još čekaju 100 evra obećane pomoći, srušila se i kula od obećanja zvani "Nacionalni stadion". Ali, ne treba brinuti, ubrzo će vlast na sva zvona objasniti kako se nastavlja projekat i kako će u Surčinu niknuti najlepši stadion u Evropi. Pored mnogih najlepših kao što su "Vembli", "Krastovski", "Vandametropolitano"… Poverovaćemo, samo malo, da će Nacionalni stadion možda jednog dana i biti izgrađen samo ako se Vučić sa Udovičićem, Malim i Kokezom bude uslikao na njivi i ubacio prvu lopatu u temelj.\nNa kraju, umesto zaključka koji je suvišan, jedna inforamcija samo poređenja radi: Nacionani stadion u Rumuniji, kapaciteta 56.000, je uz neke afere bio izgrađen za tri godine i koštao je 331 milion evra.\nNIŠTA OD FINALA LIGE ŠAMPIONA U BEOGRADU I DOMAĆINSTVA EURO\nVeliki projekti šarenih bombona poput izgradnje Nacionalnog stadiona nikako nisu mogli da prođu bez šarenog papira za uvijanje, a u ovom slučaju to su obećanja da će izgradnjom Nacionalnog stadiona, Srbija aplicirati u UEFA za finale Lige šampiona ali i da će se sa Mađarskom, Rumunijom I Bugarskom kandidovati za organizaciju EURO 2028 i Mundijal 2030. godine!\nČak je zvanična kandidatura za suorganizaciju EURO 2028. i poslata u UEFA sa sve dokumentacijom u kojoj, kad je Srbija u pitanju, dominira novi Nacionalni stadion. Jedno su želje izrečene posle sastanaka predsednika četiri zemlje (novembar 2018), drugo realne mogućnosti. Srbija ne samo da nema fudbalsku već nema ni ostalu infrastrukturu. Zna se tačno u propisima UEFA i FIFA kakva je sve prateća infrastruktura potrebna (aerodromi, metro, hoteli sa pet zvezdica...) da bi se došlo da budete konkurentni za organizaciju Lige šampiona a pogotovo EURO ili Mundijala.\nŠta će na ovaj potez Srbije reći Rumuni, Mađari i Bugari ostaje da se vidi.\nAleksandar Vučić Siniša Mali Slaviša Kokeza Nacionalni stadion Vanja Udovičić


Vučić: Reformske mere koje večeras predstavljam biće teške\nPremijer Srbije Aleksandar Vučić izjavio je da će reformske mere, koje će predstaviti večeras, biti teške ali racionalne, da će najsiromašniji građani biti zaštićeni i poručio da je Srbija "hiljadama milja daleko od bankrota".\nVučić je novinarima u Subotici rekao da Srbija ima plan kojim će završiti reforme, koje je dobrim delom izneo i u svom ekspozeu, ističući da će 2016. godine rast privrede biti dupliran u odnosu na projekcije međunarodnih finansijskih institucija od 1,35 odsto godišenje.\nNa insistiranje novinara da konretno kaže koliko će biti smanjene plate u javnom sektoru i penzije, Vučić nije hteo da iznosi konkretne detelje ali je poručio da će najugroženiji radnici i penzioneri biti zaštićeni.\nVučić je naglasio da plate neće biti smanjene u privatnom već u javnom sektoru, gde je republički prosek, kako je naveo, 56.000 mesečno.\nOn je naveo da je realna prosečna plata u Srbiji 50.000 dinara jer radnici određeni deo primaju na ruke.\nPremijer je naveo da je Srbija hiljadama milja daleko od bankrota, bez obzira što je prethodna vlast zadužila zemlju do krajnjih granica (više od 70 odsto bruto nacionalnog proizvoda).\n"Srbija sada može da se zaduži neuporedivo lakše i brže nego pre dve ili tri godine jer vodi produktivnu politiku koju poštuju međunarodne institucije", rekao je Vučić. - Te reforme neće biti nimalo lake. Mene, koji gotovo nikada nisam nasmejan, teško da ćete videti smrknutog pošto znam da radimo veliku stvar za našu zemlju i budućnost naše dece, jer smo konačno skupili hrabrost da radimo, ne ono što će nekome da se dopadne, već ono što će biti dobro za zemlju - rekao je Vučić sinoć na proslavi petogodišnjice Francusko-srpske privredne komore.\nOn je naveo da je Vlada za sada uradila mnogo od onoga što je najavljeno,\nističući da su usvojeni zakoni o radu, privatizaciji, stečaju, ali da predstoji ozbiljniji talas reformi.\n- Uveren sam da ćemo u svemu tome imati podršku i Francuske i francuskih kompanija u Srbiji i siguran sam da će Srbija biti uspešna, moderna i pristojna evropska zemlja za nekoliko godina kojom će se ponositi i građani Srbije i naši francuski prijatelji - rekao je Vučić.\nPremijer Srbije prisustvovaće svečanom otvaranju fabrike "Gordon" u Subotici koja posluje u okviru italijanske grupacije Kalcedonija (Calzedonia).\nOsim Vučića, otvaranju fabrike koja će, od dobijanja Upotrebne dozvole pa u naredne tri godine, zaposli oko 1.000 radnika, prisustvovaće i potpredsednica Vlade Zorana Mihajlović, ministar privrede Željko Sertić i Ambasador Italije u Srbiji Đuzepe Manco.


- Vidim da svi to demantuju sada, ali više me brine onaj drugi "non-pejper", koji je pisao neko ko je fantastično upućen. Znam sve ljude koji se bave Kosovom, njih je oko 50 u svetu. Sve ljude poznajem, sumnjam na jednu osobu, reč je o jednoj ženskoj osobi, mnogo pametnoj koja je upućena u tematiku - rekao je Vučić.\nKako je naveo, "ovaj non pejper je pisao i smišljao neko ko je mnogo pametan,lukaviji i pametniji od mene, ali je priznanje užasno".\nTek ćemo da analiziramo, šta se time nama poručuje, ali za nas je međusobno priznanje neprihvatljivo.\n- Nije to sve slučajno izbačeno - rekao je Vučić.\nKako kaže, "mnogo stvari bi se tu Srbima dalo".\n- Poruka je, evo vam 90 odsto stvari koje su manje važne, a ono najvažnije ide nama - rekao je on.\nKako je naveo, "nama to niko nije pokazao".\n- Ne želim prejudiciranje. Ne podnosim reakcije koje uslede za pet sekundi i da kažem odmah da je to sve neprihvatljivo - rekao je on.\nObjasnio je i da je, osim njega, samo još jedna osoba iz Prištine upućena o kome bi mogla da bude reč, i ko je mogao sve različite zahteve Beograda i Prištine tako da umreži.\n- Dajte da sagledamo stvari, da pogledamo, da dođempo do toga, da vdim da li su moje sumnje opravdane, da li je ta osoba sastavljala taj papri. Tačno znam ko je to mogao da pravi, jer nije moguće da to bude neko ko ne zna i ko nije bio na svakom sastanku - istakao je Vučić.\nDodao je da dijalog Beograda i Prištine počinje tek 11 maja.


Vasiljević: Sve spremno za Makronovu posetu\nIzvor: B92, 14.Jul.2019, 20:07\nSve je spremno za prvu posetu francuskog predsednika Srbiji nakon 18 godina.\nOvo je izjavila savetnica za medije predsednika Srbije Aleksandra Vučića, Suzana Vasiljević.\nOna je u razgovoru za televiziju "Pink" otkrila nove detalje posete predsednika Francuske Emanuela Makrona Beogradu, kao i kakvi pokloni su spremni za francuskog predsednika.\n"Makron će dobiti pirotski ćilim, konjičku sablju sa ugraviranim srpskim grbom, kao i dva toma diplomatske prepiske >> Pročitaj celu vest na sajtu B92 << iz 1879. godine", izjavila je Vasiljević.\nOtkriva da je za Makrona spreman i poseban detalj - imaće priliku da vidi globus koji je tadašnji predsednik SFRJ Lazar Mojsov 1987. godine dobio kao poklon od francuskog predsednika Fransoa Miterana.\nNa privatnoj večeri, koju za Makrona organizuje predsednik Vučić, služiće se srpski specijaliteti, kao i srpska vina, kazala je Vasiljević.\nOtkriva da je predsednik Makron insistirao da poseti i da se pokloni pred grobom Milunke Savić, najodlikovanije žene Prvog svetskog rata koja je ponela i francuski Orden Legije časti.\nPozvala je sve gradjane koji imaju želju da vide dvojicu predsednika da prisustvuju njihovom obraćanju na Kalemegdanu.\nMakronovu posetu Beogradu pratiće veliki broj domaćih, regionalnih i francuskih medija a obraćanje dva predsednika prenosiće i francuska i srpska nacionalna televizija, a akreditovano je 700 medija.\nPredsednik francuske boraviće u beogradskom hotelu "Hajat", drugog dana posete planirano je nekoliko dogadjaja posredstvom ambasade Francuske, a predvidjeno je da dvojica predsednika razgovaraju i sa mladima regiona .


Istoričar: Marokanska planina Rif izvorište kriminala\nStanovništvo siromašne marokanske planine Rif imalo je veliku ulogu u terorističkim i kriminalnim mrežama u Evropi, a istoričar specijalizovan za Magreb Pjer Vermeren ocenjuje da je za prekid tog lanca potreban dogovor s Marokom, kojem takodje odgovara uvodjenje reda.\nČlanovi džihadističke mreže koji su učestvovali u napadima na briselski aerodrom 22. marta 2016, ali i na Pariz nekoliko meseci ranije, gravitirali su oko briselskog predgradja Molenbek, u koje je stanovništvo siromašne marokanske planine Rif unelo dugu tradiciju nepoverenja prema vlastima i mafijaških praksi povezanih s trgovinom kanabisom.\nRazlozi za takav uticaj Rifa su, kako navodi istoričar Vermeren, višestruki i složeni – ovaj region je zatvoren, skrajnut i ima istoriju otpora vlastima koju je skupo platio kroz istoriju i suočio se s prenaseljenošću, zemljotresima i potčinjenošću.\n„Većina stanovništva Rifa nosi u sećanju tragedije 20. veka. Oni su se zatvorili u svoju istoriju. U okolnostima zaveta ćutnje (omerta) i zatvorenosti zajednice, klana i porodice, odušak i ublažavanje za tu situaciju pronašli su u religiji, njenim striktnim pa i salafističkim verzijama, ali i u biznisu, uključujući i ilegalan i kriminalan“, navodi taj istoričar.\nOn navodi da ni oni koji su rodjeni u Evropi nisu izuzetak od tog modela, i da se medju stanovništvom Rifa i dalje organizuju mreže solidarnosti povezane s kriminalom, pa i džihadizmom.\n„Regruteri za džihad koji su došli s Bliskog istoka nisu prezali od toga da iskoriste ovu izgubljenu mladost, na rubu prestupništva, mameći ih sjajem pokajanja i mučeničke smrti“, navodi Vermeren.\nVezu trgovine drogom, budući da sa Rifa dolazi 80 odsto kanabisa koji se konzumira u EU, i džihadizma ne treba tražiti, navodi taj istoričar, dodajući da je reč o „nekoj vrsti kontinuiteta“, i kao olakšavajuće okolnosti navodi poznavanje oružja, prelaženja granica, ilegale i običaja krminalaca i švercerskih krugova, što je potrebno za ratne i terorističke akcije.\nRešenje tog problema je, kako navodi, u domenu visoke politike, i sastojalo bi se u pregovaranju s Marokom, jakom i centralizovanom državom kojoj i samoj ne odgovaraju epizode nasilja u regionu Rifa.\nEvropa ima manevarski prostor za pregovore, budući da je Maroko mediteranska zemlja koja uživa najveću pomoć EU.\n„Medjutim, to mora biti sporazum koji će svima biti od koristi. Evropa, koja praktično prihvata tu trgovinu na svojoj teritoriji, i u koju se slivaju marokanski hašiš i kokain latinske Amerike, mora da izrazi volju: u zamenu za iskorenjivanje zasada na svojoj teritoriji, Maroko mora dobiti trajnu i efikasnu pomoć za stabilizaciju regiona od pet miliona stanovnika“, navodi on.


Rusija i S. Arabija planiraju 74 zajednička projekta\nTanjug 20. decembra 2020. 07:51\nMOSKVA – Rusija i Saudijska Arabija pripremile su okvirni plan za razvoj trgovinsko-ekonomske saradnje, a do marta 2021. biće predstavljena 74 nova zajednička projekta čija je realizacija predviđena za blisku budućnost.\nDogovor je postignut tokom sastanka Aleksandra Novaka, zamenika ruskog premijera, i ministra energetike Saudijske Arabije Abdela Aziza ben Salmana.\nNovak je potvrdio da se u ovom trenutku u Rusiji realizuje 30 projekata uz finansijsku podršku Rijada u visini od dve i po milijarde dolara, kao i da je reč je o projektima iz oblasti saobraćaja, tehnologije i veštačke inteligencije.\nOn je dodao da je Saudijska Arabija za Rusiju strateški partner na Bliskom istoku i podsetio da je prošle godine bio potpisan program razvoja trgovinsko-ekonomskog razvoja s ciljem da do 2024. godine obim robne razmene između dve zemlje dostigne pet milijardi dolara.\n„Sa zadovoljstvom smo danas konstatovali da se u odnosu na prošlu godinu naša razmena povećala za 60 odsto“, rekao je Novak, preneo Sputnjik.


U 320. emisiji Slobodno srpski gostovao je politički analitičar Iz Prištine Beljulj Bećaj. U intervjuu Budimiru Ničići on je rekao da odgovornost što Zajednica srpskih opština još nije formirana, ni posle skoro pet godina od potpisivanja Briselskog sporazuma, snose sve strane, a najviše Priština.\n„Najodgovornija strana je zapravo albanska strana. U prvobitnom Briselskom sporazumu na jednom mestu rečeno je da se revizija statuta obavlja na osnovu Ustava Kosova i Ustav Kosova je razmotren. Ustavni sud je dao sugestije i nisam video nijedan razlog što to nije završeno“\nBećaj je kazao da ne vidi nikakvu opasnost u tome ako Srbi na Kosovu sami krenu u formiranje Zajednice srpskih opština, kako su nedavno najavili.\n„Možda će to ubrzati proces, možda će to približiti situaciju nekakvom konačnom rešenju. Ukoliko se dođe do toga, Zajednica se neće stvarati samo na osnovu sugestija Ustavnog suda Kosova, nego i Briselskog sporazuma. To podrazumeva da će imati neke dodatne kompetencije za koje se Srbi zalažu od prvog dana“.\n„Ukoliko je nevladina organizacija, onda nema potrebe da dolazimo do međunarodnog sporazuma. To stoji u Ustavu i to mogu da urade svi kako su inače radili. Imamo više od šest hiljada nevladinih organizacija na Kosovu“.\nSmatra da je akcija Policije Kosova u severnoj Mitrovici i hapšenje Marka Đurića dogovor predsednika Srbije i Kosova Aleksandra Vučića i Hašima Tačija.\n„Moja je procena da je zapravo ta sumorna slika više ili manje koordinirani proizvod ili provokacija dva predsednika, dakle, gospodina Vučića i gospodina Tačija i razlog je jednostavan. Mislim da je to bilo neophodno upravo iz razloga što se na takav način stvara klima koja će opravdati buduće eventualno rešenje za otvorena pitanja uključujući i sever Kosova. Dakle, na takav jedan način stvarajući klimu straha akteri koji su nosioci ovakve politike, na neki način od sada se ograđuju od onoga što će eventualno biti maksimum za jednog ili za drugog“.\nGovoreći o hapšenju i deportaciji šestorice državljana Turske Bećaj je kazao da je to dokaz, kako je kazao, nefunkcionalne države\n„Odgovornost za to što se dogodilo leži kod svih tih faktora odlučivanja, od predsednika koji je dobio pohvalu od strane predsednika Turske, pa do onih najnižih koji su silom prilika samo izvršioci tih naređenja koja su dali njihovi pretpostavljeni. Dakle, mislim da je to bio kolaps države i mislim da bi bilo korektno da se iz ovog ugla ne sagleda samo politička odgovornost, jer je to nedovoljno, jer mi imamo zapravo jedan klasičan nokaut pravne države na Kosovu i taj klasičan nokaut ne može da prođe bez odgovornosti pravnog karaktera“.\nBećaj smatra da su nakon prelaska poslanika Srpske liste u opoziciju na Kosovu mogući novi izbori, ali da po njegovim rečima oni ništa značajno ne bi promenili\n„Pitanje vandrednih izbora je kod nas uvek otvoreno pitanje. Međutim, nemamo adekvatan ambijent političkih stranaka koji bi mogao biti bolja alternativa za ovo što se događa danas. Više ili manje situacija bi bila ista iz dva razloga. Prvo, što su i unutrašnji odnosi glavnih aktera na Kosovu rascepkani, podeljeni i drugo, mislim da ne možemo očekivati kvalitetne promene ukoliko u međuvremenu nemamo reformu izbornog sistema koji bi omogućio jedan drugačiji kvalitet poslanika u parlamentun i reforme Ustava Kosova koja su neophodne posle svega ovoga što se dogodilo. Dakle, mislim da bi to bilo gubljenje vremena, vraćanje na isto. U tom kontekstu možda bi pametnije i racionalnije bilo da imamo razum, da stvorimo jednu prelaznu vladu koja bi u izvesnom periodu od šest do sedam meseci pripremila izborne reforme, kao i reformu odnosno promenu ustava“.\nO ubistvu lidera Građanske inicijative Srbija, Demokratija, Ptavda, Bećaj kaže da je Oliver Ivanoviuć bio čovek koji je hteo da se atikuliše na autentičan način nezavisno od Beograda i nezavisno od Prištine.\n„Ljudi, kao što je Oliver Ivanović, koji bi hteli da budu svoji na svome, automacki predstavljaju problem vlasti i u Prištini i u Beogradu, pogotovo. Mislim da je tu razlog zbog čega imamo pokušaje da se to zaboravi, da se to na neki način marginalizuje i da pređemo preko toga kao da se ništa nije dogodilo. Mislim da je tu zapravo zajednička igra vlasti Beograda i Prištine i mislim da je to vrlo ozbiljna stvar o kojoj treba da razmišljamo i da se angažujemo, jer Oliver Ivanović, nezavisno od toga što je imao jednu kontraveznu ulogu, prvobitno je bio i poslanik kosovskog parlamenta, a potom i opozicionar Beograda. Ako ništa drugo, trebalo bi da se sazna zašto je ubijen. Ako se ovaj teroristički akt uskoro ne obelodani, mislim da je to jedna velika odgovornost, ali istovremeno i pretnja“.\nPravi motiv ima politički karakter i zato su male šanse da se obelodani ko je naručilac i ko izvršilac tog terorističkog čina, izjavio je politički analitičar Beljuj Bećaj u emisiji Slobodno srpski.\nKleo | 17.04.2018. 13:34 ovi politicki analiticari su postali kao pevaljke po tezgama...ko da vise para i ko ih pozove.


RATKOVICEVE VECERI POEZIJE – Centar za kutluru Vojislav Bulatović Strunjo Bijelo Polje\nRATKOVICEVE VECERI POEZIJE\nSeptember 29, 2016 October 15, 2016 centarorgme\n46. RATKOVIĆEVE VEČERI POEZIJE\nNa uglednoj književnoj smotri, ove godine nastupiće više od 70 pjesnika iz cijele Evrope, a specijalni gosti biće glumac Rade Šerbedžija i dobitnica Gonkurove nagrade Jakuta Alikavazović.\nMinistar Goranović je kazao da Ratkovićeve večeri uvjeravaju kako nije došao kraj poezije. “Naprotiv, posebna energija ovih ljudi i ove manifestacije svjedoči ne samo o bogatoj tradiciji, već i istrajnosti, spremnosti da se uvijek nešto kaže na drugačiji način, da se uvedu novi sadržaji.”\n“U krajnjem, da se ovaj festival dodatno otvori, kako to priliči i ovom uvijek otvorenom gradu u kome se niko ne može osjećati strancem. Takvo Bijelo Polje, koje septembrom podsjeća na “pobratimstvo lica u svemiru“, istakao je Goranović, prenosi Radio Crne Gore.\nTradicionalno, 5. septembra kada manifestacija završava, biće uručena i nagrada “Risto Ratković”, za koju ove godine konkuriše 38 knjiga, dok je na konkurs Ratkovićevih večeri poezije za pjesnike do 27 godina prijavljeno 17 rukopisa.\nBiseri narodnog melosa CG\nVojni orkestar Vojske Crne Gore i Vojske Slovenije


Mastercard predstavlja novo rešenje za banke – Kalkulator ugljeničnog otiska - biznis24.rs\nMastercard predstavlja novo rešenje za banke – Kalkulator ugljeničnog otiska\tNovo istraživanje o održivosti kompanije Mastercard otkriva značajan porast posvećenosti potrošača očuvanju životne sredine kao rezultat pandemije COVID-19. Više od dve petine ispitanih Evropljana (48%) smatra da je smanjenje njihovog ugljeničnog otiska sada važnije nego pre pandemije. Zapravo, više od polovine Evropljana (52%) postalo je svesnije toga da njihovi postupci mogu uticati na okolinu, a generacija Z i milenijalci (58%) prednjače u tome. Ovo signalizira rastući trend ka ekološki osveštenoj potrošnji među ljudima koji svoju kupovinu i korišćenje programa nagrađivanja pretvaraju u akcije u korist planete.\nMark Barnet, predsednik kompanije Mastercard za Evropu rekao je: „Neophodno je da kompanije shvate svoju ulogu u naporima za očuvanje planete, ne samo zato što su potrošači strastveni po tom pitanju, već i zato što je to ispravna stvar za uraditi. Na kraju krajeva, ovo je planeta svakog od nas i postoji kolektivna odgovornost da se pokrene akcija. Od kako traje pandemija, zabrinutost za očuvanje životne sredine eksponencijalno je porasla, a istim tempom moraju rasti i naše aktivnosti.”Foto: Mastercard\nakcijama · COVID19 · decenije · direktna · gotovo · ispitanika · Kako · kompanije · Međutim · naglo · pandemije · petine · ponašati · porasla · posledica · poslednje · postaju · postupaka · potrošači · potrošnji · povećale · promene · stavovima · svesniji · svesnijoj · tokom · trebale · veruje · vlastitih · želja\nKad Nemac napravi… Zašto je njihova aplikacija bolja od ost ...\nPrva lokalna samouprava potvrdila: Plaćamo pola troška za ZAMENU ...\nOčekuju nas velike promene u auto-industriji\nUmereno do potpuno oblačno i sveže, do 21 stepen\nSvet poljoprivrede ‒ epizoda 701.\nAMS S: Oprez zbog poledice\nPromenljivo oblačno, uglavnom suvo, do 17 stepeni


Jutjuber zaradio milione dolara na Jutjubu - 06.12.2016, Sputnik Srbija\nDvadesetsedmogodišnjeg Šveđanina Feliksa Avrida Kelberga, poznatijeg na internetu pod nadimkom PewDiePie, drugi put zaredom Forbs je proglasio najplaćenijim... 06.12.2016, Sputnik Srbija\n21:17 06.12.2016 (Osveženo: 22:01 06.12.2016)\nDvadesetsedmogodišnjeg Šveđanina Feliksa Avrida Kelberga, poznatijeg na internetu pod nadimkom PewDiePie, drugi put zaredom Forbs je proglasio najplaćenijim jutjuberom.\nOd juna 2015. do juna 2016. godine Feliks Avrid Kelberg je zaradio na svojim snimcima 15 miliona.\nNa svom kanalu, koji ima 50 miliona pretplatnika, PewDiePie objavljuje snimke u maniru Let's Play, istovremeno igrajući igru i komentarišući događaje i akcije svojih junaka. Godine 2015. on je objavio knjigu, povećavši svoje prihode za 20 odsto.\nNa drugom mestu na listi najplaćenijih video-blogova je pranker Roman Atvud, koji je zaradio oko osam miliona dolara. Treće mesto je pripalo komičarki Lili Sing — devojci koja ima više od deset miliona pretplatnika i 7,5 miliona dolara godišnjeg prihoda.\nNa spisku Forbsa se našlo 12 internet-znamenitosti, koji su za godinu dana zaradili 70,5 miliona dolara — 23 procenata više, nego prošle godine.


::: ekapija - "Agroživ" ulaže 15,5 mil EUR u izgradnju klanice u Žitištu :::\n"Agroživ" ulaže 15,5 mil EUR u izgradnju klanice u Žitištu Ponedeljak, 14. 05. 2012.|15:20 | Izvor: eKapija en de Kompanija "Agroživ" uložiće 15,5 mil EUR u izgradnju i opremanje klanice u Žitištu, a radovi bi mogli da počnu u septembru. Nova investicija doprineće da postojeći kapaciteti "Agroživa" budu uvećani 2 i po puta.\nPredrag Amižić, generalni direktor kompanije "Agroživ", rekao je danas da je u prvih pet meseci 2011. nivo proizvodnje podignut na 100% kapaciteta u celokupnom lancu proizvodnje.\n- Moram da istaknem i činjenicu da smo u protekloj godini osvojili i niz novih proizvoda, a nedavno smo otvorili i novi distributivni cenatar u Novom Sadu, kapaciteta 500 tona mesečno prerađevina od pilećeg mesa, i osposobili sistem hlađenja u postojećoj klanici, koji će izdržati povećano klanje tokom cele godine. Dokumenti sa sličnom temom\n"Agroživ" izbegao stečaj - Radnicima će biti isplaćene zaostale zarade\nBanaćani žele na rusko tržište\nDržava kreditom od 5 mil EUR spasava "Agroživ"\ndistributivni cenatar Agroživ


NAJAVA PROTESTNE BLOKADE - 26.11.2018 GODINE\nPoštovani članovi, ovim putem vas obaveštavamo da će Udruženje, zajedno sa Udruženjem „MDT sistem“ iz Kraljeva organizovati blokadu ulaza i izlaza carinske ispostave Terminal - Beograd (kod Kvantaša), zbog niza problema sa kojima se susreću srpski prevoznici a koji direktno utiču na srpsko transportno tržište. Blokada carinske ispostave Terminal - Beograd zakazana je za ponedeljak, 26. novembar 2018. godine u periodu od 08.00 do 20.00 časova.\nS obzirom na to da zadržavanja na granicama i unutrašnjim carinarnicama traju previše dugo tako da broj kilometara a time i ostvareni prihod nije u skladu sa realnim mogućnostima a utiče i na napuštanje naših vozača i odlazak u druge zemlje tražimo da se preduzmu sve mere da se zadržavanja na granicama svedu na razumnu meru a na unutrašnjim terminalima dovedu na nužan minimum. Pored toga, naplata parkiranja u carinskom postupku je protivzakonita i zahtevamo hitno ukidanje.\nDalje, obzirom na to da su ukinuti poreski krediti koji su uobičajeni u svim zemljama i da su mikro, mala i srednja preduzeća stavljena u neravnopravan položaj sa velikim preduzećima i novim investitorima tražimo da se izmeni Zakon o porezu na dobit pravnih lica i da se ponovo uvedu poreski krediti za sva preduzeća.\nUzimajući u obzir visoku cenu goriva i preveliko zahvatanje kroz akcizu doneta je odluka da se traži veći povraćaj akcize. Takođe tražimo da kao što sve druge delatnosti imaju subvenciju za nabavku osnovnih sredstava i srpski prevoznici uđu u program subvencionisanja osnovnih sredstava.\nUz ove zahteve pokrenuta bi bila i pitanja svrsishodnosti kažnjavanja prevoznika kada postupak nema negativnih posledica na carinsku proceduru (npr. kašnjenje na istup).\nMOLIMO VAS DA SE AKTIVNO UKLJUČITE U NAPORE UDRUŽENJA DA VAM SE OMOGUĆE BOLJI EKONOMSKI USLOVI KAKO BI BILI KONKURENTNI SA PREVOZNICIMA IZ DRUGIH ZEMALJA.\nCredit Agricole TISPOL Evropski sud pravde Crit'Air pametni tahograf saobraćajne dozvole zabrana preticanja Italija 3PMSF sastanak


Sevilja gospodski čestitala Lesteru - Sportske.net\nSevilja gospodski čestitala Lesteru\n"Lisice" su preko Andalužana izborile plasman u 1/4 finale LŠ, a klub koji je završio učešće na evrosceni je pokazao da je veliki i u porazu.\nVeliki i u porazu - Lester dobio poruku od Sevilje!Veliki i u porazu - Lester dobio poruku od Sevilje!ČUDESNA statistika Kaspera Šmajhela u Ligi šampiona!Znate gde je Lester bio na današnji dan pre dve godine?LESTER JE PONOVO HIT U EVROPI!\nNa zvaničnom tviter profilu Sevilje danas je osvanula poruka u kojoj ovaj španski klub želi Lesteru sreću u nastavku Lige šampiona.\nAndalužani su važili za velike favorite u duelu sa 'Lisicama', ali nisu uspeli da opravdaju tu ulogu u 1/8 finaal najelitnijeg fudbalskog takmičenja na "Starom kontinentu".\nGerenalni utisak je da je "mleko počelo da im se prosipa" još u prvom meču na 'Pishuanu', gde su slavili "samo" sa 2:1, budućic da su na osnovu prikazanog na terenu komotno mogli da spakuju šampionu Engleske pet, šest komada. Podsetimo, posle te utakmice je menadžeru Lestera Klaudiju Ranijeriju uručen otkaz.\nU revanšu je bilo 2:0 za Lester, a apsolutni junak ovog dvomeča je golman 'Lisica' Kasper Šmajhel koji je na obe utakmice odbranio po jedan penal.


Detalj sa meča Beograd - Olimpija\nDomaći Risovi su vodili tokom celog meča, prvo 1:0, a potom i 2:1 golovima kapitena Dimitrija Filipovića, ali su “zmajčeki” ipak uspeli da postignu gol za 2:2 i odvedu utakmicu u produžetak. Beograđani su u nekoliko navrata imali i priliku da reše meč u svoju korist, ali nedostajalo im je sreće u završnici. To je iskoristio Nikita Rejna, koji je rešio utakmicu svojim pogotkom, za konačan rezultat. U prvi plan izbile su i fenomenalne partije Alekseja Trifonova sa 25 odbrana, kao i njegovog kolege Tilena Šprajcera sa 30 odbranjenih šuteva.\n"Jako sam zadovoljan onim što smo pokazali ovoga puta. Momci su pokazali da umeju da se nose i sa najboljim evropskim ekipama. Dobro smo namučili Olimpiju i to mi dodatno uliva samopouzdanje pred Svetsko prvenstvo. Sada se tim koncentriše na domaći plej-of, u kome moramo da nastavimo sa dobrim igrama", rekao je trener ekipe Beograda Nemanja Janković.


DAR na otvaranju izložbe „Ratni foto-reporter Rista Marjanović“ – Kultura na DAR\nU godini obeležavanja stogodišnjice pobede u Prvom svetskom ratu Zavod za zaštitu spomenika kulture grada Beograda se izložbom fotografija „Ratni foto-reporter Rista Marjanović“ i propratnim katalogom pridružuje opštem obeležavanju 2018. godine.\nIzložba „Ratni foto-reporter Rista Marjanović“ je u saradnji sa Radio-televizijom Srbije otvorena danas u 19 časova u Galeriji RTS-a, a posetioci će imati priliku da izložbu vide do 28.oktobra 2018. godine. Zbirka foto-negativa Riste Marjanovića je još 1958. godine prepoznata kao izuzetna vrednost za naš narod i stavljena pod zaštitu države Rešenjem Zavoda za zaštitu i naučno proučavanje spomenika kulture NRS broj 636.\nFoto: Mirjana Varničić, Društvo za akademski razvoj\nDruštvo za akademski razvoj posetilo je izložbu i uverilo se u značaj i moć fotografije kao čuvara sećanja na jedno vreme koje je iako turobno i surovo, zapravo vreme kada su naši preci ovenčani večnom slavom heroja. „Kada bih izložbu morala da opišem jednom rečju, rekla bih da je – FENOMENALNA. I ostali članovi našeg udruženja će posetiti ovu izložbu dok bude trajala, a iskreno se nadam da će još, pre svega, mladih ljudi posetiti ovaj nesvakidašnji događaj. Gospodin Rista Marjanović je zaista sa pravom nosilac titule Ekselencija fotografije“, izjavila je Mirjana Varničić, istoričarka i članica Društva za akademski razvoj.\n„Kada bih izložbu morala da opišem jednom rečju, rekla bih da je – FENOMENALNA. Nadam se da će, pre svega, mladih ljudi posetiti ovaj nesvakidašnji događaj.“ – Mirjana Varničić, istoričarka i članica DAR-a.\nRad na Zbirci fotografskih snimaka Riste Marjanovića otpočeo je 70-tih godina prošlog veka, kada su stručnjaci Zavoda za zaštitu spomenika kulture grada Beograda zajedno sa Ristom Marjanovićem, pred njegovu smrt, kataloški obradili, tematski razvrstali i hronološki rasporedili snimke. Tom prilikom je izdat i katalog pod nazivom Zbirka Foto-negativa Riste Marjanovića, Gordić Milojko (1973), Zavod za zaštitu spomenika kulture grada Beograda.\nIzuzetno važan segment stvaralaštva fotografa Riste Marjanovića, prvog srpskog foto-reportera, svedoka vremena od 1910. do 1960. godine, predstavljaju fotografije Prvog svetskog rata, za koje je nosilac titule „ekselencija fotografije”, koju je dobio od Udruženje profesionalnih foto i filmskih radnika i umetnika fotografije 1965. godine. U dokumentaciji Zavoda za zaštitu spomenika kulture grada Beograda nalazi se 8.542 reprodukovanih snimaka kao fototeka Zbirke foto-negativa Riste Marjanovića. Za same događaje Prvog svetskog rata vezano je oko 500 snimaka.\nAutori izložbe su Milojko Gordić i Snežana Negovanović, Zavod za zaštitu spomenika kulture grada Beograda. Izložba je realizovana u saradnji sa porodicom Riste Marjanovića. Izrada izložbe i kataloga su finansirani sredstvima Sekretarijata za kulturu Skupštine grada Beograda.\nDruštvo za akademski razvoj s ponosom ističe sjajnu saradnju sa Zavodom za zaštitu spomenika kulture grada Beograda u oblasti očuvanja i promocije kulturne baštine naše zemlje, pre svega kroz podršku našoj kampanji Kultura na DAR, koja verujemo da neće izostati ni naredne sezone.\nTags: Beograd, dar, fotografije, izložba, Mirjana Varničić, Prvi svetski rat, rat, Rista Marjanović, RTS, Zavod za zaštitu spomenika grada Beograda\nPrevious DAR na uručenju priznanja najboljim nastavnicima\nNext DAR na festivalu „Sto godina Ingmara Bergmana“


SAD osnivaju novu agenciju za bezbednost - 2002-06-06\nNovi sekretarijat za domaæu bezbednost imaæe jedan jedini zadatak da štiti zemlju od teroristièkih napada. Taj sekretarijat æe povezati funkcije koje sada vrši veliki broj agencija federalna vlade, ukljuèujuæi bezbednost granica i transporta, spremnost za reagovanje u vanrednim situacijama, mere za borbu protiv hemijske, biološke i nuklearne opasnosti i službu za analizu obaveštajnih podataka. Taj program je odgovor na nove pretnje sa kojima se suoèavaju Sjedinjene Države -- ukazao je portparola Bele kuæe, Arija Flajšer. On je naveo da je za domaæu bezbednost sada zaduženo preko 100 razlièitih vladinih službi, dodajuæi da je potrebna struktura koja æe ih objediniti.\nFunkcioneri administracije su ukazivali na nezadovoljavajuæu rascepkanost vladinih službi. Posebno zabrinjavajuæi su neprestani nagoveštaji da Ef-bi-aj i CIA nisu dobro komunicirale pre teroristièkih napada 11. septembra i da su možda bili zanemareni znaci koji su mogli dovesti do uzbune. Flajšer je takoðe istakao da se posao tih agencija neæe izmeniti zbog reorganizacije. No, novi sekretarijat æe objedinjavati i obradjivati informacije iz svih izvora. Flajšer je taj plan nazvao najveæom reorganizacijom federalne vlade od 1947. godine, kada je predsednik Heri Truman sproveo reforme na poèetku Hladnog rata. I mada neki ukazuju da je reorganizacija sprovedena tokom 1960-tih godina bila obimnija, ovo je nesumnjivo najveæa reorganizacija amerièkih službi bezbednosti u poslednjih više decenija.\nNovi sekretarijat za domaæu bezbednost æe imati mandat i biti finansiran iz postojeæih osam sekretarijata i agencija. Na primer, preuzeæe službu za imigraciju i naturalizaciju, koja je sada u sastavu sekretarijata za pravosuðe, kao i carinsku službu koja je u sastavu sekretarijata za finansije. Najavljena reorganizacija iznenadila je neke èlanove amerièkog Kongresa, koji veæ mesecima traže osnivanje vladinog sekretarijata za domaæu bezbednost. Ari Flajšer je izvestio da su prva reagovanja na Kapitol hilu uglavnom pozitivna i da bi predsednik Buš voleo da do kraja godine bude usvojen zakon o osnivanju novog sekretarijata. Meðutim, portparol Bele kuæe priznaje da nikada nije lako pridobiti zakonodavce za reorganizaciju vlade, zbog spora oko nadležnosti. Sve ovoo dolazi u vreme kada kongresni odbori razmatraju delovanje administracije predsednika Buša pre 11. septembra i ispituju moguænost da su amerièke obaveštajne agencije i službe za sprovodjenje zakona zanemarile nagoveštaje na osnovu kojih su mogli da budu spreèeni prologodišnji teroristièki napadi. Po reèima Arija Flajšera, predsednik Buš ne želi novim programom da skreæe pažnju sa kongresnih pretresa, veæ da je cilj Bele kuæe i Kongresa isti: nalaženje naèina da se spreèe buduæi teroristièki napadi.


Srbija diže žičanu ogradu na granici sa Sjevernom Makedonijom – Prva.ba\nSrbija diže žičanu ogradu na granici sa Sjevernom Makedonijom\nSrbija je na granici sa Sjevernom Makedonijom kod Preševa počela postavljati žičanu ogradu, koja bi trebalo onemogućiti eventualne masovne ilegalne prelaske granice, potvrđeno je za Radio Slobodna Europa (RSE) u lokalnoj samoupravi u Preševu.\nŠćiprim Arifi, predsjednik općine Preševo na jugu Srbije, udaljenoj od Beograda 380 kilometara, rekao je za RSE da je izgradnja žičane ograde dio dogovora s Europskom unijom.\n“Mislimo da je ograda u funkciji dodatnog osiguranja granica zemalja izvan EU od izbjeglica koje će eventualno ponovo masovno krenuti takozvanom balkanskom rutom”, rekao je Arifi.\nKako navodi Radio Slobodna Europa, iz Europske komisije zatražili su komentar i odgovor na pitanje jesu li upoznati s podizanjem ograde no odgovor iz te institucije još nije stigao.\nSrbija se nalazi na takozvanoj balkanskoj ruti, kojom migranti i izbjeglice pokušavaju doći do zemalja Europske unije.\nPrema posljednjim dostupnim podacima, koje je povjerenstvo za izbjeglice Srbije objavilo 20. juna, u 18 azilnih i prihvatnih centara u Srbiji boravi oko 4.800 osoba.\nVlasti u Srbiji nisu otvorene za pružanje detalja o žičanoj ogradi koju Srbija postavlja na granici sa Sjevernom Makedonijom, piše Radio Slobodna Europa.\nNesreća kod Travnika, automobil podletio pod kamion